“Qəbul planını doldurmaq xətrinə istedadsız uşağı tələbə edə bilmərik” – ADMİU rektoru | Azərbaycan Universitetləri\n“Qəbul planını doldurmaq xətrinə istedadsız uşağı tələbə edə bilmərik” – ADMİU rektoru\n15 Noyabr 2016\tMüsahibə, Rektorlar 2,678 Views\nMədəniyyət və İncəsənət Universitetinin rektoru, professor Fərəh Əliyevanın APA-ya müsahibəsi\n– Mədəniyyət və İncəsənət Universiteti böyük təhsil ocağıdır, ölkəmizdə aidiyyəti üzrə demək olar, bütün sahələrdə kadr hazırlığı aparılır. Bilirsiniz ki, Bakı Musiqi Akademiyası, Milli Konservatoriya fəaliyyət göstərir və onlar musiqi təhsili verirlər. Eyni zamanda Rəssamlıq Akademiyası təsviri sənət sahəsində aparıcı ali təhsil ocağıdır. Bizim Universitet isə musiqi sahəsi, o cümlədən, rəssamlıq, teatr və kino üzrə kadrlar hazırlayır. Yəni unikal tədris ocağıdır, 93 illik böyük tarixi var. Eyni zamanda Mədəniyyət və İncəsənət Universitetinin gözəl ənənələri var. Əgər biz Azərbaycan mədəniyyətinin bütün sahələrindəki uğurları ilə öyünə biliriksə, əlbəttə, bu universitetdə çalışan müəllimlərə minnətdar olmalıyıq. Təbii ki, hər bir ali məktəbin inkişafında mərhələlər olur. Hər mərhələ o zaman burda dərs deyən müəllimlərin, oxuyan tələbələrin yaddaşında müxtəlif cür qala bilər. Əlbəttə, rektor kimi mən də çalışıram ki, nə zamansa bu dönəmdə işləyən müəllimlər, oxuyan tələbələr universitet haqqında xoş söz desinlər.\nADMİU Azərbaycan Dövlət Mədəniyyət və İncəsənət Universiteti Fərəh Əliyeva\t2016-11-15\nTags ADMİU Azərbaycan Dövlət Mədəniyyət və İncəsənət Universiteti Fərəh Əliyeva


Sükan arxasında foto çəkdirən məktəb direktoru barəsində cinayət işi başlandı\n02 Sentyabr 2020, 14:45\nAvtobus sürücüsü işlədiyi ilə bağlı sosial şəbəkələrdə foto paylaşan Saatlı rayonunun Yeni Novruzlu kənd tam orta məktəbinin direktoru Elnur Rzayev barəsində cinayət işi başlanılıb.\nPARLA-nın xəbərinə görə, 23 yanvar 2019-cu il tarixdə Saatlı rayon Prokurorluğunun təqdimatı əsasında maliyyə müfəttişlərinin məktəbdə apardığı təftiş yoxlaması nəticəsində toplanmış materiallar əsasında Cinayət Məcəlləsinin 179.2.3-cü (mənimsəmə, şəxs tərəfindən öz qulluq mövqeyindən istifadə etməklə törədildikdə), 308.1-ci (vəzifə səlahiyyətlərindən sui-istifadə) və 313-cü (vəzifə saxtakarlığı) maddələri ilə cinayət işi açılıb.\nProkurorluğun təqdimatı ilə Təhsil Nazirliyi E.Rzayevi məktəb direktoru vəzifəsindən azad edib və müəllimlik fəaliyyətinə xitam verib. Onun cinayət işinə Saatlı Rayon Məhkəməsində baxılıb və 5 000 manat cərimə olunub. 8 aydan sonra Nərimanov Rayon Məhkəməsi E.Rzayevin barəsində işə bərpa barədə qərar çıxarıb.\nQərardan narazı qalan dövlət ittihamçısı apelyasiya protesti verib. Apelyasiya protesti Şirvan Apelyasiya Məhkəməsinin hakimi Rafiq Cəfərovun icraatına verilib və sentyabrın 7-də məhkəmə iclası keçiriləcək.\nQeyd edək ki, E.Rzayev məzuniyyət vaxtı “BakuBus” MMC-yə məxsus avtobusun sükanı arxasında foto çəkdirib sosial şəbəkədə paylaşaraq sürücü işləməsi təəssüratı yaradıb. Bu da sosial şəbəkələrdə “məktəb direktoru sürücü işləyir” xəbərinin yayılmasına səbəb olub. Bakı Nəqliyyat Agentliyi isə məlumat yayaraq həmin şəxsin “BakuBus” MMC-də işləmədiyini və bunu paylaşım xatirinə etdiyini bildirmişdi.\nTəhsil Nazirliyinin yaydığı məlumata əsasən, “Müəllimlərin etik davranış Qaydaları”nı pozduğuna görə Saatlı rayonunun Yeni Novruzlu kənd tam orta məktəbinin direktoru E.Rzayevə Təhsil nazirinin müvafiq əmri ilə töhmət verilib.


Sərhədlərimzdə İran və Rusiyanın raket sınağı - bizi gözləyən təhlükə » Zamantv.az\nSərhədlərimzdə İran və Rusiyanın raket sınağı - bizi gözləyən təhlükə\n28 Ağu 2019, 12:14\nAvqustun 22-də İran yeni “Bavar-373" tipli zenit raket kompleksini sınaqdan keçirib. Sınaq atışında iştirak edən İranın müdafiə naziri Əmir Xatəmi kompleksin Hava Hücumundan Müdafiə Qüvvələrinin sərəncamına verildiyini bildirib. ”Bavar-373" Rusiyanın S-400 sistemlərinə yaxındır.\nBu yaxınlarda isə Rusiyanın raket sınağı zamanı baş verən qəza nəticəsində nüvə radiasiyasının sızıntısı qeydə alınıb.\nRusiya Meteoroloji İdarəsi ölkənin şimal-qərbindəki Arxangels vilayətində radiasiya sızıntısının ortaya çıxdığını açıqlayıb. Virtualaz.org xəbər verir ki, Rusiyanın Vyanadakı beynəlxalq təşkilatlar yanında daimi nümayəndəsinin vəzifələrini icra edən Aleksey Karpov həmin poliqonda ABŞ-ın raketdən müdafiə haqda SSRİ ilə bağlanmış müqavilədən çıxmasına cavab olaraq işlənib hazırlanan silahın sınaqdan keçirildiyini açıqlayıb.\nBu raket haqda prezident Putin ilk dəfə ötən il danışmışdı. “Burevestnik” səsdən iti uçan, qeyri-məhdud radiusa malik və nüvə mühərriki ilə işləyən, eyni zamanda nüvə başlığı daşıya bilən raketdir. Həmin raketə qarşı istənilən mövcud və perspektiv raketdən müdafiə sistemi effektsizdir.\n“Avqustun 8-də Severodvinsk ətrafındakı poliqonda aparılan sınaqlar bizim ABŞ-ın 2002-ci ildə raketdən müdafiə sistemlərinin məhdudlaşdırılması haqda Müqavilədən birtərəfli qaydada çıxmasına cavab olaraq işlənib hazırlanmaqda olan silahla bağlı idi”, - rusiyalı diplomat bildirib.\nDaimi nümayəndənin sözlərinə görə, insident rayonunda radiasiya fonu hazırda norma daxilindədir. Bu arada Norveçin nüvə mütəxəssisi də Severodvinsk poliqonundakı partlayışın mini nüvə reaktorunda baş verdiyini bildirir. Mütəxəssis partlayış nəticəsində ətrafa yayılan izotoplara əsasən bu qənaətə gəlib.\nBelə ki, Rusiyanın “Rosgidromet» dövlət agentliyinin bildirdiyinə görə, qəzanın baş verdiyi Severodvinsk şəhərində radiasiyanın yüksəlməsinə izotopların dağılması nəticəsində formalaşmış inert radioaktiv qaz buludu səbəb olub. Bu izotopların Stronsium-91, Barium-139, Barium-140 və Lantan-140 olduğu, uyğun olaraq 9,3 saat, 83 dəqiqə, 12,8 gün və 40 saat yaşadığı açıqlanıb.\nNorveçdən nüvə təhlükəsizliyi eksperti deyir ki, Rusiyanın şimalındakı hərbi poliqondan buraxılan barium, stronsium və lantan izotopları burada nüvə reaktorunun partladığını göstərir, Moskvanın iddia etdiyi kimi raket mühərriki üçün yanacaq mənbəyinin, yaxud raketin deyil. “Barium və stronsium kimi izotoplar nüvə zənciri reaksiyasından yaranır. Bu, nüvə reaktorunun partlamasının sübutudur”, - Norveçdə işlənmiş nüvə yanacağının təhlükəsiz idarə olunmasını öyrənən hökumət agentliyindən Nils Bohmer deyib. Ancaq Bohmer əlavə edir ki, əgər mühərrikdə “izotop mənbəyi” partlasaydı, Rusiya dövlət hava agentliyinin avqustun 26-da bildirdiyi kimi, havada qısaömürlü izotopların qarışığı aşkarlanmazdı.\nGöründüyü kimi, iki qonşu ölkədə raket sınaqları keçirilir. Region dövlətlərinin sürətlə silahlanması Azərbaycan üçün hansı təhlükəni daşıyır? Bu silahlanma ilə bağlı narahat olmağa əsas varmı?\nAsim Mollazadə: “Bakı siyasətini elə qurub ki, hamı ilə münasibətlərini xoş saxlamağa çalışır”\nDeputat Asim Mollazadə “Yeni Müsavat”a bildirdi ki, Rusiya və İranın silahlanmasını böyük dövlətlərlə olan mübarizə ilə əlaqələndirmək lazımdır.\nA.Mollazadənin fikrincə, hər iki dövlət Orta Şərqdə əməliyyatlar üçün belə silahlanır: “Onların gücü var ki, raketsiz belə qonşu ölkələrə qarşı əməliyyatlar keçirsinlər. Lakin inanmıram ki, Rusiyanın və İranın Azərbaycana qarşı belə planı var. Bakı siyasətini elə qurub ki, hamı ilə münasibətlərini xoş saxlamağa çalışır”.\nDeputat hesab edir ki, Azərbaycanın güc mərkəzləri ilə əməkdaşlığı var və bu, bölgənin təhlükəsizliyinə müsbət təsirini göstərməkdir.\nA.Mollazadə Ermənistanın əli ilə Azərbaycana qarşı təxribatlar olmasını istisna etmir: “Hansısa güclər sabitliyi pozmaq üçün düşmən ölkədən istifadə edə bilərlər. Ancaq indiki halda ölkəmizə qarşı Rusiya və İranın əməliyyat planları olduğunu düşünmürəm”.\nElxan Şahinoğlu: “Ətraf ölkələrin silahlanmasından narahat olmaq üçün ciddi əsaslar var”\nPolitoloq Elxan Şahinoğlunun “Yeni Müsavat”a bildirdiyinə görə, narahatlıq üçün ciddi əsaslar var.\nOnun sözlərinə görə, hər ikisi qonşudur və müasir silahlara yiyələnirlər: “Onların ciddi rəqibləri var və Qərblə münasibətlər kifayət qədər gərgindir. Bu gərginlik bizi də narahat edir, çünki heç kəslə gərginlik olmasını istəmirik. Azərbaycan Ermənistan istisna olmaqla heç bir dövlətlə münasibətlərdə düşmən deyil. Bu mənada ətraf ölkələrinin silahlanması və Qərblə dərin qarşıdurmaya getməsi bizdə suallar yaradır”.\nE.Şahinoğlunun fikrincə, biz böyük dövlətlərin işinə qarışa bilmərik: “Azərbaycan böyük oyunlarda iştirak eləmir. Bizim Qarabağ problemimiz var və əsas narahatlığımız bu məsələdir”.\nSiyasi şərhçi Ramiyə Məmmədova hesab edir ki, Azərbaycanın yaxın qonşularının silahlanmasının gündəmə gəlməsi başadüşüləndir. Onun fikrincə, xüsusən İranın uranın zənginləşdirməkdə limiti keçməsi narahatlıq doğurur: “Tehranın xarici işlər naziri Cavad Zərif belə izah edir ki, bizi buna məcbur edirlər və ölkəmizi qorumaq naminə addımlar atmalıyıq. Lakin müharibə olacağını güman eləmirəm. Əgər olacaqsa, Azərbaycana təsirləri qaçılmazdır. Çünki silahlar üstümüzdən uçacaq və ərazilərimizə düşə bilər. Amma hələ ki ABŞ-İran gərginliyi diplomatik müstəvidədir, söz savaşı getməkdədir və müharibə bu gün üçün real görünmür”.\nR.Məmmədovanın sözlərinə görə, ABŞ Gürcüstanda hərbi baza qurmağa hazırlaşırsa, Rusiyanın Ermənistanda bazası varsa, bu halda NATO tərəfdaşı olan Türkiyənin Azərbaycanda hərbi bazasını yaratmağa ehtiyacımız var:\n“Ona görə ki, qardaş dövlət olaraq hər hansı risk yarandığı halda kömək edə bilsinlər. Amma hazırda Rusiyanın və İranın silahlanması bizə problem yaratmır və Azərbaycan balanslı siyasət aparır. Eyni zamanda müharibə olacağı təqdirdə Azərbaycan heç kəsə icazə verməz ki, ərazisindən qonşu ölkə vurulsun”.\nQeyd edək ki, “RİA Novosti” Pentaqonun hipersəs silah sahəsində uğursuzluqlarından və planlarından yazıb.\nRusiya dünyada yeganə ölkədir ki, hipersəs silaha malik olduğunu rəsmi olaraq bəyan edib. ABŞ isə hələ ki bu sahədə geri qalır. Amerikalılar ballistik döyüş başlıqlı hipersəs raketlər yaratmağa çalışdıqlarını gizlətmirlər.\nOnlar hətta bir neçə belə silahı sınaqdan keçiriblər. Lakin sınaqların nəticələri göstərir ki, ABŞ hələ bu sahədə Rusiyadan geri qalır.\nAstara Pedoqoji Kollecində “yağmalama sessiyası” - İDDİA 10 Ock 2019, 09:53\nQurban bayramı ilə bağlı üç qurum açıqlama yayıb 06 Ağu 2019, 10:41\nSosial mənzillərin satışında vətəndaşlar aldadıldı: Layihə iflasa uğradı… 10 May 2018, 13:44\nBaş nazirdən tikinti ilə bağlı vacib qərar 23 Ağu 2019, 11:20\nFenomenə çevrilən “Miss Polad Omba” azərbaycanlı qız: Onu dünya ulduzları izləyir – FOTOLAR 11 Haz 2019, 16:00\nDİN-dən əməliyyat - 87 nəfər saxlanıldı 20 Kas 2018, 13:19\nİlin sonunadək Azərbaycan və Ermənistan xarici işlər nazirlərinin görüşü planlaşdırılır 02 Ekm 2018, 13:15\nMoskva üzərində iki təyyarəni ildırım vurdu 27 Nis 2018, 16:10\n“2 dəfə keyfiyyətsiz telefon satıblar, qaytarmırlar” - “Maxi.az”-dan şikayət 11 Ağu 2018, 13:30\nMəşhur marketdə BİABIRÇILIQ: İylənmiş toyuq aldı... - VİDEO 29 Mrt 2018, 11:59\nİnternet provayderləri hüququmuzu belə pozur: - Qiymət baha, xidmət aşağı... 15 Tem 2019, 19:42\nYeni super nazirlik yaradılır - 3 qurum birləşdirilir 20 Kas 2018, 10:24


Bu adamın niyə gözü doymur? » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nBu adamın niyə gözü doymur?\n17 Noyabr 2012, 08:10 1631\nAzərbaycanla mülkiyyət davası edən Rüstəm İbrahimbəyov nə qədər pərdələməyə çalışsa da əsil niyyətini «ziyalı» mövqeyi ilə ört-basdır edə bilmədi. İndi hamı bilir ki, bu «ziyalı» oyunun arxasında nə gizlənir. Öz şəxsi mənafeyini mili maraqlar səviyyəsinə qaldırmaq, ona siyasi don geyindirərək tozanaq qaldırmaq kənardan çox gülünc və iyrənc görünür.\nDövlət Neft Şirkətini küçə leksikonu ilə təhqir edən dünya şöhrətli «ziyalı» indi də dövlət qurumunun açıqlamasına cavab vermək əvəzinə onu «bandit» adlandırıb. Hədə-qorxusu bununla yekunlaşmayaraq, bəyan edib ki, məsələni Avropa məhkəməsinə qaldıracaq. Yəni bir neçə ildir Azərbaycanda göstərdiyi məzhəkəni indi də Avropa müstəvisinə çıxaracaq. Avropa məhkəməsi neftli torpaqlar üzərində kino-restoran tikilməsinə necə reaksiya verməsindən asılı olmayaraq, bir fakt ortadadır ki, ziyalı adına açılan dava məişət zəminindədir və bunun ziyalılığa, vətənə, torpağa heç bir dəxli yoxdur.\nARDNŞ-nin məlumatında isə hər şey hüquqi prosedurlara uyğun olaraq göstərilmişdi, ölkəsinin qanunlarına əməl edən hər kəs bunu dərk etməlidir.\nR.İbrahimbəyov iddia edirdi ki, “əldə etdiyi” torpaq sahələri guya “kino sahəsinin inkişafına yönəlmiş böyük bir layihə üçün” nəzərdə tutulmuşdur. Lakin məhkəmə araşdırmaları nəticəsində müəyyən edilmişdir ki, həmin torpaq sahələri müxtəlif şəxslərin, daha dəqiq desək, onun həyat yoldaşı İbrahimbəyova Şöhrət Salman qızının, yaxın qohumları Əfəndiyeva Lalə Kamil qızı, Əfəndiyev Erkin Orxan oğlu, Quliyeva Vahidə Həmid qızı, Hüseynov Şükür Hüseynəli oğlu, Həsənova Ülviyyə Atamalı qızı, Həsənova Ülkər Atamalı qızı, Həsənova Pərvanə Qurbanqulu qızı, Quliyev Vaqif Fərruxoviç, Həsənov Atamalı Ehtiram oğlu, Quliyev Cəmal Vaqif oğlunun, eləcə də yaxınları olan İmanova Nailə Davud qızı və Səfərov Faiq Firuz oğlunun adına fərdi yaşayış evlərinin tikilməsi üçün heç bir hüquqi əsası olmayan bələdiyyə qərarları ilə ayrılmışdır. Məhkəmə çəkişmələri zamanı o da aydın olmuşdur ki, istər bələdiyyə, istərsə də torpaq sahələrini “almış” bu şəxslər onlara qanunsuz ayrılmış torpaqların dövlət mülkiyyətində və ARDNŞ-nin daimi istifadəsində olan sənaye təyinatlı torpaq sahələrinə aid olduğunu əvvəldən bilmişlər. Bu hallar həm rayon məhkəmələrində, həm appelyasiya, həm də ali məhkəmədə hər bir iş üzrə ətraflı araşdırmanın predmeti olmuş və torpaqlar üzərində ARDNŞ-nin hüquqları öz təsdiqini tapmışdır.\nGöründüyü kimi, guya kino sahəsinin inkişafına aid edilən bu layihə üçün rəsmiləşdirilmiş torpaq sahələri, əslində, ayrı-ayrı adamların şəxsi məqsəd və maraqları üçün nəzərdə tutulmuşdur. R.İbrahimbəyov həmin torpaq sahələrinin faktiki olaraq ona məxsus olduğunu etiraf etməklə əslində, bu ərazilərin qeyri-qanuni əsaslarla əldə olunduğunu bir daha təsdiqləyir. Bununla kifayətlənməyən R.İbrahimbəyov özünə xüsusi yanaşma tələb edir. Maraqlıdır niyə İbrahimbəyova xüsusi yanaşılmalıdır? Film çəkdiyinə görəmi? Ona qalsa gərək dövlət büdcəsi yalnız yaradıcılıq potensialı tükənmiş rejissorların, ssenaristlərin nəfsinin doyuzdurulmasına xərclənsin. Azərbaycanın sərvətləri yalnız İbrahimbəyov üçüdürmü? Ondan başqa ziyalı, yazıçı, rejissor yoxdurmu?\nNəzərə alaq ki, R.İbrahimbəyova məxsus daşınmaz əmlakların siyahısını tutsaq böyük kolleksiya alınar. Bəs görəsən bu adamın niyə gözü doymur? Gəlin hələ tamamlanmış siyahıya nəzər salaq:\nBir daha faktlar haqqında\n- İçərişəhər, Böyük Qala küçəsi, 36 ünvanda yerləşən üçmərtəbəli bina. 1996-cı ildə Dünya Kinosunun 100 illik Fondunun Azərbaycan nümayəndəliyinin istifadəsinə verildi. Burada Fondun özü, «Şərq-Qərb» kinofestivalının direksiyası 2-3 il yerləşdi, sonra bina R.İbrahimbəyov tərəfindən özəlləşdirildi, daha sonra üçüncü mərtəbəsi əlavə etdirildi.\n- Həsən Seyidbəyli (keçmiş Vaqif) küçəsi, 18 ünvandakı yaşayış evində bir neçə mənzil və binanın 1-ci mərtəbəsində «İbrus» teatrı. Həmin ünvanda 1998-ci ilə qədər yerləşən yay kinoteatrının ərazisində Rüstəm İbrahimbəyovun təşəbbüsü ilə yaşayış evi tikdirildi. Bu layihəyə razılıq almaq üçün gətirilən arqumentlərdən biri bu idi ki, orada kino işçiləri güzəştli qiymətlərlə mənzil ala biləcəklər. Bəs axırı necə oldu? Onun özündən başqa heç bir kinematoqrafçı orada evə sahib olmadı. İkinci arqumenti isə belə idi ki, sökülən yay kinoteatrının əvəzində yeni binanın 1-ci mərtəbəsində qış kinoteatrı tikib hazır vəziyyətdə dövlətə təhvil verəcək. Həmin sahədə 10 ildən artıqdır Rüstəm İbrahimbəyovun «İbrus» teatrı yerləşir – 150 yerlik tamaşa zalı, səhnə kinoproyeksiya otağı, geniş foye, qrim otaqları, yardımçı sahələr və s. Həmin teatrın yerləşdiyi sahələr özəlləşdirilməyib.\n- Şəki rayonu, Kiş kəndi yaxınlığında, çayın sahilində Kinematoqrafçıların Yaradıcılıq evi. Bu ev iri yaşıl zonanın əhatə etdiyi ikimərtəbəli binadan ibarətdir. Yaşıl zonanın bir hissəsi bir neçə il əvvəl satılmışdır. Ərazidə R.İbrahimbəyovun şəxsi ikimərtəbəli villası yerləşir.\n- Bakının Badamdar massivindəki R.İbrahimbəyovun iddia etdiyi torpaq sahəsində sırf kommersiya təyinatlı layihə həyata keçirilməli idi: özəl sifarişçilər üçün 10-12 villadan ibarət kiçik qəsəbənin tikilməsi planlaşdırılırdı. Orada eyni zamanda Kino evi və Kino muzeyinin tikilməsi planı isə praktiki əhəmiyyəti olmayan, ictimai nəqliyyatın işləmədiyi ucqar yüksəklikdə, kənar şəxslərdən mühafizə olunası ərazidə yerləşən və bu səbəbdən heç zaman kino həvəskarlarının getməsi mümkün olmayan, yalnız ictimai rəyin yayındırılması üçün düşünülmüş bir layihədir.\n- Şamaxı rayonu Muğanlı kəndi ətrafındakı təsərrüfatın isə kinodan çox kənd təsərrüfatına dəxli var. Burada salınan üzüm plantasiyası fiml çəkməkyə yox «İbrus» şərabının istehsalı üçün lazımdır. Eyni zamanda ət və süd istehsalı ilə məşğul olmağın nəinki kinoya ümumiyyətlə incəsənətə dəxli yoxdur.\n- Mingəçevirdə Kürün sahilində Kino İttifaqına məxsus olduğu iddia edilən beşmərtəbəli binanın isə hazırkı statusundan məlumatı olan yoxdur.\nBütün bunlar kino ulduzunun cavablandırmalı olduğu faktlar silsiləsindən bəziləridir.


Onlarla çılpaq gözəl şəhər küçələrdində motosikletlə dolaşdı – FOTOLAR – LUXLİFE.AZ\nOnlarla çılpaq gözəl şəhər küçələrdində motosikletlə dolaşdı – FOTOLAR\nRomantika, şam yeməyi, bahalı hədiyyələr – köhnəlmiş streotiplərdir. Bunlardan azad olmaq lazımdır.\nSidney küçələrində çılpaq dolaşan gözəllər belə hesab edirlər. Onlar düşünürlər ki, köhnəliklərdən xilas olmaq, yeniliklərə başlamaq lazımdır. Etiraz əlaməti olaraq iç geyimində Sidney küçələrində motosikletlə dolaşıblar.\n← Keçmiş porno ulduz Kral ordusunda xidmətə başladı – FOTOLAR\nBarışıq, yoxsa Elnar və Ayselin yalançı “ayrılıq” şousu? – Foto →\nDünyanın ən seksual qadını seçildi – FOTOLAR\nHamı bunu balıq hesab edir, əslində isə… – Fotolar


BELçIKALI BLUE COW, BELçIKALI BLUE BULL (FOTO VƏ VIDEO) - HEYVANLAR - 2021\nBelçikalı Blue Cow\nBu gün Belçikalı mavi inək Almaniyada, Fransada, Belçikada məşhurdur, lakin Rusiyada deyil. Ancaq daha çox yerli yetiştiriciler bu qeyri-adi heyvana, real bədən baqqalına bənzəyirlər. Yəqin ki, canlı heyvan dağlarına bənzəyən "pompalı" inəkləri görə bildiyiniz şəkillər və ya videolarla tanış oldunuz. Bu, bir fotoshop deyil, steroid qidalanma nəticəsində deyil. Bunlar Belçikalı mavi cinsin heyvanlarıdır - təbii bir genetik mutasiya nəticəsində.\nInək-bədən istehsalçısının göstəriciləri və görünüşü\nCins yalnız bir çox əzələ (yəni ət) ilə fərqlənir, eyni zamanda süt veriminin çox yaxşı göstəricilərindən fərqlənir. Belçikalı mavi cinsin əsas xüsusiyyətləri aşağıdakılardır:\nboyu boyu - 138-150 santimetr;\nboğanın çəkisi - 1100-1250 kiloqram;\ninəklərin çəkisi - 850-900 kiloqram;\nverim - illik dövr üçün 2,0-4,5 min litr;\nsüdün yağ tərkibi - 3,5% -dən 4,1% -dək;\nqırğın verimi - 70-80%.\nBu heyvanın xarici görünüşü çox diqqətəlayiqdir. Bədən uzun, əzələli, yuvarlaq, şüaətli əzələlərlə uzanır. Ayaqları qısa, amma güclüdür. Rəng - ağdan və mavidən qara qədər, ləkələr mümkündür. Bəzən qırmızı bir kostyum var, bu da cins üçün normadır. Yünün özü çox qısadır - buna görə də demək olar ki, görünməzdir. İnəklər və buğalar fərqli görünür: ilk olduqca kiçikdir. Maraqlıdır ki, Belçikalı inək cücələrinin dana adi bir anadan doğulur və yalnız zamanla böyük bir kütlə qazanır.\nCins necə və nə vaxt ortaya çıxdı\nÖlkəmizdə bu heyvanlar haqqında demək olar ki, heç bir şey bilinməsə də, Belçikada mavi boğa 18-ci əsrdən bəri tanınmışdır. O dövrdə Shorthorn (qısa ayaqlı) ətinin nümayəndələri İngiltərədən xüsusən qırmızı rəngli inək və friesian cinslərindən ibarət olan yerli mal-qaranın yaxşılaşdırılması üçün gətirilmişdir. 19-cu əsrdə daha çox təsir üçün Charolais boğalarının genetik materialının "qarışdırılmış" olduğunu sübut edir.\nYetişdirmənin məqsədi süd və süd və yaxşı ət gətirəcək süd və mal əti mallarını yaratmaq idi. Vaxt keçdikcə ətin daha çox zəruri olduğu qərara alındı və iş yalnız bu istiqamətdə davam etdirildi.\nÇox uzun müddətdir ki, yeni bir Belçika inəyi qohumlarından bir qədər daha böyük ölçüdə fərqlənirdi. Lakin 1960-cı ildə elm adamları miyostatin proteininin istehsalından məsul olan bəzi nümayəndəliklərdə gen mutasyonunu tapdılar. Myostatin əzələlərin nəzarətsiz inkişaf etməsinə icazə vermir. Sözügedən ikiqat əzələlərin mutasiya edilən geninə bədənin məhdudiyyət qoymadan əzələ qurmasına icazə verildi. Bu təsiri yetiştiriciler tərəfindən qəbul edildi. Bu gündən bəri Belçikalı mavi inəyin yetişməsi və başlanğıcından bəhs edəcəyi gündən bəhs edən bir andan.\nBelçika inəkləri haqqında ət keyfiyyəti və miflər\n"Belçikalı" görünüşündən hormonların üstündəydilər. Müasir məhsullar haqqında hər cür qorxu hekayələri ilə qorxuruq, bu sual doğurur: bu ət yemək üçün zərərli deyil?\nƏslində, bu əzələlərin bütün dağları təbii mənşəyidir və adi maldan fərqlənmir, hətta bir sıra üstünlüklərə malikdir.\nAşağıdakı şəkildə Belçikalı inək ətinin (həmçinin Belçikanın "mavi mal əti" adını verdiyi) qida dəyəri:\nGöstəricilər bir sıra müstəqil testlərlə qeyd olunur və üzvi məhsullar üçün Amerika standartlarına daxil edilir.\nBundan əlavə, "mavi mal əti" diyeti, xüsusilə də şirin və zərif dadadır.\nGDO'lar haqqında qorxulara gəldikdə, onlar əsassızdırlar. Mavi göbək inəklərində bir gen mutasiya təbiidir, yalnız seçim üçün yalnız seçilmiş şəxslər seçilmişdir. Beləliklə, bu mutasiya mal-qara bu cins üçün norma çevrilmişdir.\nMüharibəli bir hekayədən daha çox "Belçikanı" təsir edən dəhşətli xəstəliklər haqqında hekayələr var: iddialara görə, ayaqları dayana bilməyəcəklər və heyvanlar əzab içində ölürlər. Bütün bunlar doğru deyil. Güclü ayaqları inəyin çəkisini mükəmməl şəkildə saxlayır və hətta sürətli hərəkət etməyə imkan verir.\nBir başqa maraqlı fakt: çox sayda əzələ bu heyvanların temperamentinə təsir göstərmir. Hətta ən nəhəng Belçikalı mutant buğda, bəzi adi qobilyalardan daha cazibədar bir xarakter daşıyır.\nHamiləlik və doğuş problemləri\nBütün üstünlükləri ilə, lakin, bu cins eksi var. Mavi inəklər çox dar çoban var, buna görə də özlərini doğum edə bilmirlər. Bu səbəblə, doğum zamanı bir sezaryen məcburidir.\nHamiləlik digər cinslərdən az - 281-285 gün davam edir və ilk doğuş 28-35 ay arasında baş verir. Buzaqlar adi anadan gəlir, yalnız böyükdür. Onlar 38 dən 75 kiloqram ağırlığında (cinsinə görə) çəkinirlər. Bir ay yarımdan sonra kaslar sürətlə inkişaf etməyə başlayır, lakin ilk gündən uşaqlar ağırlıq qazanırlar. Balıqlar orta hesabla gündə 1300-1900 qram, "800-1500 qram" üçün duzlar "yaxşılaşır".\n"Belçika" nın yetişdirildiyi təsərrüfatlarda bəzən süni toxumlama istifadə olunur, digər növləri Belçika boğalarının sperma ilə gübrələyir. Nəticədə buzovlar bir qədər azdır, normal pelvik strukturu olan bir inək müstəqil şəkildə doğurur. Bu vəziyyətdə, "ikiqat kasların" mutated geni atadan gələn övladlarına keçər və sonra buzlaqlar tipik "Belçika" kimi inkişaf edir.\nHəmçinin, mavi Belçikalı mal-qara növünün hər hansı bir növündən keçməsi, 5-7% ilə qırğın verimini artırır, ətin keyfiyyətini artırır.\nBu məqalə kimi? İstəyirəm. Şərhlərinizdə fikrinizi bölüşdüyünüzdən əmin olun.


22 Fevral 2018 17:30\nBakı Dövlət Universitetində Xocalı soyqırımının 26-cı ildönümü ilə əlaqədar tədbir keçirilib.\nUniversitetin Mətbuat və İnformasiya şöbəsindən Publika.az-a verilən məlumata görə, rektor Abel Məhərrəmov çıxışında Xocalı soyqırımının tarixdə ən qəddar və amansız terror hadisələrindən biri, xalqımıza qarşı aparılan etnik təmizləmə və soyqırımı siyasətinin qanlı səhifəsi olduğunu vurğulayıb.\nRektor 1992-ci il fevralın 25-dən 26-na keçən gecə Dağlıq Qarabağda erməni quldur birləşmələrinin keçmiş sovet ordusuna məxsus 366-cı alayın əsgər və zabitləri ilə birlikdə Xocalı şəhərini yerlə-yeksan etdiklərini, 63-ü uşaq, 106-sı qadın, 70-i yaşlı insanlar olmaqla, 613 Xocalı sakininin ağlasığmaz vəhşiliklə qətlə yetirdiklərini diqqətə çatdırıb. Ümummilli lider Heydər Əliyevin uğurlu siyasəti nəticəsində faciəyə hüquqi-siyasi qiymət verildiyini, Prezident İlham Əliyevin onun soyqırımı kimi tanınması istiqamətində məqsədyönlü və ardıcıl addımlar atdığını bildirib. Rektor Abel Məhərrəmov Heydər Əliyev Fondunun, o cümlədən fondun vitse-prezidenti Leyla Əliyevanın təşəbbüsü ilə “Xocalıya ədalət!” kampaniyası çərçivəsində hər il dünyanın bir çox ölkələrində silsilə tədbirlərin reallaşdırılmasını təqdirəlayiq hal kimi dəyərləndirib.\nDaha sonra Bakı Dövlət Universitetinin, “Azərbaycan Televiziya və Radio Verilişləri” QSC-nin dəstəyi hazırlanan və Xocalı soyqırımından bəhs edən “Cəzasız cinayət” adlə sənədli film nümayiş etdirilib.


Nevroloji xesteliklerin effektli mualicesi – - Olkem.az Xeber\nNevroloji xesteliklerin effektli mualicesi –\nGönderen: Olkem.az\t 06/08/2017 05/08/2017 Nevroloji xesteliklerin effektli mualicesi – için bir yorum bırakın\nBiotənzimləyici terapiya vasitəsilə bir çox xəstəliklər – xroniki baş ağrıları, beyin qan dövranının pozulması, osteoxondrozlar, əzələ-oynaq ağrıları və digər xəstəliklər müalicə olunur.\nAxar.az xəbər verir ki bu müalicə zamanı bitki və heyvan mənşəli, minerallar və mikroelementlərlə zəngin, Almaniya istehsalı olan antihomotoksik preparatlardan istifadə olunur. Xüsusi qeyd etmək lazımdır ki, bu dərman vasitələri konservantlar, boyayıcılar və bu kimi digər kimyəvi maddələrə malik deyil. Həkim-nevroloqlar bu dərman maddələrini bioloji aktiv nöqtələrə yeritməklə, bioloji təbabətin əsas prinsipi olan, orqanizmə heç bir zərər vurmadan, onun funksiyalarını pozmadan, orqan və hüceyrələrin funksiyasını bərpa edirlər.\nBioloji Təbabət Klinikasının həkimi, nervopataloq Aygün Məmmədovanın sözlərinə görə, bu və ya digər nevroloji xəstəlikləri biotənzimləyici təbabətin imkanları nəticəsində, xəstənin öz qanı ilə müalicə etmək mümkündür:\n"Biotənzimləyici terapiya vasitəsilə orqanizmin enerji sistemi tənzimlənir. Belə ki, toxumaların funksiyalarını bərpa etmək üçün ilk növbədə onun enerji blokadası aradan qaldırılmalı, sonra isə müvafiq müalicə təyin olunmalıdır. Terapiyanın bu növü bioloji təbabətin əsas prinsipi olan, orqanizmin özünü tənzimləməklə sağaltmaq funksiyasına istinad edir. Müalicə zamanı bioloji pəncərələrə inyeksiyaların təyini həkimə arzuolunan effekti almaqda yaxından kömək edir. Bioloji təbabətin başqa bir üstünlüyü isə pasiyentlər arasında sağlam və dinamik həyat tərzini təbliğ etməsindədir".\nBeləliklə, bioloji təbabət, klassik təbabətdən fərqli olaraq, xəstəliyi deyil, xəstəni müalicə edir.\nGönderen: Olkem.az 06/08/2017 05/08/2017 Kategori:Xeberler\nAsagi tezyiqi qaldirmagin – 5 sade usulu\nABŞ Çin ve Rusiyani bele mehv edecek – Ekspert


Bakı, Salyan, Hacıqabul və Saatlıda yerləşən təsərrüfatlarda dezinfeksiya tədbirləri görülür - Report.az\nBakı, Salyan, Hacıqabul və Saatlıda yerləşən təsərrüfatlarda dezinfeksiya tədbirləri görülür\nBakı, Salyan, Hacıqabul və Saatlıda yerləşən təsərrüfatlarda dezinfeksiya tədbirləri görülür 16 Avqust, 2018 14:11\nBakı. 16 avqust. REPORT.AZ/ Bakı, Salyan, Hacıqabul və Saatlıda yerləşən təsərrüfatlarda dezinfeksiya tədbirləri görülür.\nKənd Təsərrüfatı Nazirliyindən "Report"a verilən məlumata görə, xarici mühit obyektlərində patogen və şərti patogen mikroorqanizmlərin məhv edilməsi məqsədi ilə təsərrüfatlarda dezinfeksiya tədbirləri aparılır. Təsərrüfat obyektlərində patogen mikroorqanizmləri məhv etməklə epizootik prosesin baş verməsinin qarşısı alınır.\nOna görə də epizootiya əleyhinə tədbirlərdə, ən əsas işlərdən biri də profilaktik dezinfeksiyanın aparılmasıdır. Bu məqsədlə Bakı şəhəri, Salyan, Hacıqabul və Saatlı rayonlarında Kənd Təsərrüfatı Nazirliyi yanında Dövlət Baytarlıq Xidmətinin yerli qurumları ayrı-ayrı heyvandarlıq təsərrüfatlarında dezinfeksiya tədbirləri həyata keçirilir. Dezinfeksiya zamanı, xüsusilə yem və su qablarının, divarların aşağı hissələrinin, arakəsmələrin, kanalizasiya xətlərinin təmizliyinə fikir verilib. Mexaniki təmizlikdən sonra dezinfeksiyanın asan və yaxşı getməsi üçün hər kvadrat metr sahəyə 0,5 litr 1 faizli kaustik soda məhlulu ilə çiləmə aparılıb.\nBakı polisi: Jurnalistə bədən xəsarəti yetirilməsi həqiqəti əks etdirmir


BDU-nun Azərbaycan dili və nitq mədəniyyəti kafedrasında elmi seminar keçirilib\nCəmiyyət 12 Dekabr 2016 13:24 (UTC+04:00)\nBDU-nun filologiya fakültəsi Azərbaycan dili və nitq mədəniyyəti kafedrasının əməkdaşları və hüquq fakültəsi tələbələrinin birgə iştirakı ilə "Multikulturalizm Azərbaycançılığın tərkib hissəsi kimi" mövzusunda elmi seminar keçirilib. Öncə ümummilli lider Heydər Əliyevin anım günü ilə əlaqədar əziz xatirəsi bir dəqiqəlik sükutla yad edilib.\nAzərbaycan dili və nitq mədəniyyəti kafedrasının müdiri, dosent Səidə Abbasova seminarın əhəmiyyətindən, ölkəmizin bütün sahələrdə olduğu kimi multikulturalizm sahəsində də dünyaya örnək olmasında söz açıb. Seminarda kafedranın dosenti Zöhrə Nəbiyeva Prezident İlham Əliyevin sərəncamı ilə 2016-cı ilin Azərbaycanda “Multikulturalizm ili” elan olunması mövzusunda məruzə ilə çıxış edib. Qeyd edib ki, minlərlə şifahi və yazılı ədəbiyyat nümunələrimiz bir daha sübut edir ki, multikulturalizm qədim zamanlardan xalqımızın bir növ həyat tərzi olub. Sovet dönəmində bir qədər sistemsiz mahiyyət daşısa da, məhz ulu öndər Heydər Əliyev çoxmədəniyyətlilik ənənəsini davam və inkişaf etdirərək onu ən yüksək mərhələyə qaldırıb.\nSonra tələbələrdən Elxan Əliyev «Heydər Əliyev Fondunun Azərbaycan multikultural ənənələrinin qorunub saxlanması, təbligi ilə bağlı möhtəşəm layihələri», Jalə Rəfiyeva «Azərbaycan dünyanın multikulturalizm mərkəzi kimi», Ləman Sadıqova «Multikulturalizm Azərbaycanda dövlət siyasəti və cəmiyyətin həyat tərzidir», Nurlan Kərimov «Multikulturalizmin modeli haqqında», Fail İbrahimov «Qərb və Şərq multikulturalizminin fərqli və oxşar cəhətləri», Kənan Xəlilov «Azərbaycan multikultural dövlət kimi» mövzularında maraqlı məruzələrlə çıxış ediblər.\nBu il 700 bal toplayaraq BDU-nun tələbəsi olan, prezident təqaüdçüsü Elvin İsayev isə qeyd edib ki, ölkəmiz həm də multikulturalizm sahəsində dünyaya Azərbaycan standartını tanıda bilib.


Hüseyn Abdullayev hansı məmurla əlbir olub? - xezernews.az\nXəzərNews.az xəbər verir ki, bu məlumatı “Yeni Müsavat” yayıb. Qəzet iddia edir ki, həmin şəxslərin kimlikləri, vəzifələri müəyyən olunub və artıq onları işdən çıxarıblar. Son günlər bəzi dövlət idarələrində məmurların toplu halda işdən çıxarılmasının əsas səbəbi məhz Hüseyn Abdullayevin istintaqa açıqlamalarıdır. Onların bəziləri rəsmən elan olunmadan, qanunauyğun şəkildə istintaqın xüsusi yoxlamalarından keçməkdədir.\nSöyüş meydanında qaydasız “döyüş”\nAzərbaycanda dağıdıcı zəlzələlərin olacağı haqda xəbərlərə rəsmi CAVAB\nKredit borclarına dair yenilik - Keçən il aprelin 1-dək borcu olanlara ...\nQurban Yetirmişli: “6 baldan güclü zəlzələ gözlənilmir”\nKeçmiş icra başçı axtarışa verildi\nKİVDF qaydaları dəyişdi - YENİ ŞƏRTLƏR\nBŞİH-də 4 idarə niyə ləğv edildi? – Açıqlama\nPlastik cərrah Vaqif Qələndərli 8 yaşlı uşağı şikəst edib? – FOTOLAR


Bakıda avtobus qəzaya uğrayıb » Newscenter.az\nBakıda avtobus qəzaya uğrayıb\n07 yan 2019, 09:20\nNewscenter.az.7.01.2019. Binəqədi-Balaxanı yolunda nəqliyyat hadisəsi baş verib.\nBakı Nəqliyyat Agentliyindən Newscenter.az-a bildirilib ki, qazel markalı nəqliyyat vasitəsini daşıyan təxliyyə avtomobili 108 B nömrəli müntəzəm marşrut xətti ilə hərəkət edən avtobusla toqquşub. Bakı Nəqliyyat Agentliyinin əməkdaşları hadisə yerinə yollanıb və araşdırmalara başlanılıb. Qəza zamanı avtobusun sürücüsü və bir nəfər sərnişin xəsarət alıb.\nİlkin məlumata görə hadisə təxliyyə avtomobili sürücüsünün dönmə əməliyyatını düzgün icra etməməsi səbəbindən baş verib. Hadisənin dəqiq baş vermə səbəbi müvafiq qurumların araşdırmasından sonra məlum olacaq.\nDəmir yolunda gücləndirilmiş iş rejimi tətbiq olunub 11 sen 2017, 12:33\nİlahiyyat İnstitutunda növbəti təlim keçirilib 18 dek 2018, 12:13\nİtaliya prezidenti Azərbaycana gəlib 17 iy 2018, 22:26\nSulutəpə qəsəbəsində daha bir küçənin təmiri işlərinə başlanılıb 14 yan 2019, 16:36\nMərkəzi Klinika Gəncə Xəstəxanasına mediatur təşkil edilib 01 okt 2017, 12:04\nCari ilin aprel-sentyabr aylarında 27.900 şüşə aksizsiz və ya saxta aksizli mallar aşkar edilərək müsadirə edilib 17 okt 2018, 14:26


Pamukun evi, Pamukun dünyası\nÜlvi Babasoyla Ramil Əhmədin "Orxan Pamukun evində" kitabı haqqında söhbəti\nÜlvi Babasoy: - Orxan Pamukun evində necə qarşılandın?\nRamil Əhməd: - Zarafatla dostlara deyirəm ki, Pamukda qarabağlı qonaqpərvərliyi vardı. Çox gözəl ev sahibidir. Mənə "qəhvə, ya çay", - deyə təklif edəndə, bir stəkan su istədiyimdə məyus şəkildə "sadəcə sumu?", - deyə qarşılıq verdi və nəzakətlə "suyunuz soyuq olsun, ya isti?" soruşmağı da unutmadı...\nÜ.B.: - Aranızda uzun bir söhbət olacağını və sonra yenidən görüşəcəyinizi düşünürdün?\nR.Ə.: - Səmimi desəm, yox. Bu mənada ki, özümə, edəcəyim söhbətə güvənim tam idi. Amma düşünürdüm ki, məşğul adamdır, tərsdir, sənətçi kaprizləri var. On-on beş dəqiqə sonra deyəcək ki, ta bəsdi, yoruldum, işim var və sair. Elə olmadı. Və elə olmayacağını mənə kübar şəkildə bir şeylər içməyi təklif edişindən, o biri otaqlara keçib kitabları göstərməsindən anladım.\nÜ.B.: - İlk görüşlə sonrakılar arasında sənə olan münasibətdə fərq nə idi?\nR.Ə.: - İlk qarşılaşmamız bir tədbirdə çoxlu adamların əhatəsində baş tutdu. Həmin axşam hamı ona yaxınlaşıb bir şeylər deyir, şəkil çəkdirirdi. Birinci görüşümüzdə mənə daha çox bir oxucu kimi yanaşırdı, deyəsən və "sən" deyə müraciət edirdi. Ondan sonrakı görüşlərimizdə isə "siz" deyə xitab etməsi diqqətimi çəkdi və biz iki ədəbiyyatçı, yazar olaraq söhbətləşdik.\nÜ.B.: - Kitabın adı "Orxan Pamukun evində"dir. Evi barədə daha əvvəl demədiyin, indi burada əlavə etmək istədiyin nəsə var? Artıq evin forması haqda danışa bilərik.\nR.Ə.: - Madam ki, kitabın adında evi ön plana çıxardıq, o zaman bir-iki şey bölüşüm. Evi inanılmaz geniş idi. Yan tərəfdəki mənzilləri birləşdirdiyini anladım. Beləcə, bir mərtəbədəki mənzillər Pamuka məxsus idi. Bunu ilk görüşdə anlamışdım. İkinci də isə eviylə bağlı başqa bir şeyin fərqinə vardım. Bir il sonra onunla yenidən evində görüşəndə mərtəbə sayı məni təəccübləndirdi. Keçən dəfəkindən bir mərtəbə yuxarı idi. Yəni Pamuk binanın üst mərtəbəsini də alıb mənzilə birləşdirmişdi. İkinci görüşümüzdəki mənzil daha çox qonaq qarşılamağa, görüşmələrə ayrılan bir otaq kimiydi. Yenə Boğaza açılan mənzərə və kitablar. Ancaq ətrafda yazı masası və ya başqa nəsə gözə dəymirdi. Əvvəlki görüşümüzdəki otaq sırf onun yazıb-yaratdığı otaq idi. Yazı masası, dünyada nəşr olunan kitablarının saxlanıldığı otaq, yataq otağı, mətbəx və sair vardı.\nÜ.B.: - Bir çox türk yazıçıları Pamukun siyasi görüşləri ilə gündəmdə olmasını onun ədəbi bəxtsizliyi hesab edirlər, sənlə söhbətin ən diqqətçəkən tərəfi odur ki, xalis ədəbiyyat söhbəti var.\nR.Ə.: - Pamukla son görüşümüzdə evində Rusiya mətbuatı üçün açıqlama alan bir jurnalist vardı. Ona media və gündəmlə bağlı bir sual verdi. Pamuk əsəbi halda "mən gündəmdən yazan köşə yazarı deyiləm, illərlə qapanıb yazıram, jurnalistlər isə mənə kitablarımdan başqa hər şeydən soruşurlar", - deyə qarşılıq verdi. Bu sözləri onun dilindən qulağımla eşitdiyim üçün vurğuladım. Bundan əvvəl də buna bənzər sözlər demişdi. Onunla görüşməzdən öncə qeydlər edir, verəcəyim sualları düşünürdüm. Təsəvvür et ki, onu əvvəllər oxuyan, haqqında elmi iş yazan biri olaraq mənə bir ay lazım oldu. Bu bir ayda mən onunla söhbətimizin istiqamətlərini müəyyənləşdirdim. Bu, əsl ədəbiyyat söhbəti olacaqdı və ariflər bizi anlayacaqdı. Bilənlər biləcək, bilməyənlərin də canı sağ olsun. Mənə dedilər ki, gərək bir-iki iynəli sual verərdin, mətbuatda daha çox diqqət çəkərdi. Anlamadıqları bir şey vardı. Üç-beş günlük hansısa saytın manşetində olmağa yox, ədəbiyyat tarixinə üzümü tutub iş görürdüm.\nÜ.B.: - Söhbətin səmimiliyi və enerjisi hiss olunur. Bəzən böyük ədəbi mətləblərdən danışacağını düşünürsən, ancaq həmin anın təbii axarı vəziyyəti dəyişir.\nR.Ə.: - Pamuk öz roman sənətinə, muzeyinə dair bir çox qiymətli məlumatları dilə gətirsə də, söhbətimizdə çox həssas məqamlar vardı. Pamukun ölüm duyğusunu yaxınlaşmasını deməsi, yeni nəsillərin əvvəlkiləri tanımadan da həyatlarına davam etdiklərini vurğulaması, evdəki "zəka terrorundan" qaçışını ifadə etməsi, atasından, xalasından, nənələrindən gələn real həyat faktlarının əsərində necə istifadə etməsini danışması, Kalvinonun kitabından sonra yeni bir əsər yazmağın çətinliyini deməsi... Pamuk bütün bunları heç kəsə bu qədər açıq şəkildə ifadə etməmişdi. Bəlkə də ona görə ki, söhbətimizin sən deyən təbii axarında müsahibə verdiyini, dediklərinin hansısa qəzetdə, jurnalda yayınlacağını unutmuş, onu yaxşı tanıyan bir dostuyla dərdləşirmiş kimi danışıb. Məncə, bu söhbəti fərqli edən bir az da budur.\nÜ.B.: - Pamuk sənə "ağıllı dostum" deyə xitab edir, təkcə bu məqam bəs edir ki, söhbətdən nə qədər razıdır. Necə ki, bir bədii mətn adi, sadə bir situasiyadan yaranır və böyük bir sənət əsərinə çevrilir. Pamukun romanları kimi. Elə bizim söhbət də belə bir məqamda yaranmadımı?\nR.Ə.: - Yazarların, rejissorların, bəstəkarların bəzən ən möhtəşəm əsərlərini necə yaratdıqları haqda verdikləri cavabın sadəliyi yəqin ki, sənin də diqqətini çəkib. Böyük sənət əsərləri bəzən təsadüflərdən, kiçik bir detaldan, anlıq bir duyğudan yaranır. Amma bu təsadüflərin, kiçik detalların, anlıq duyğuların sənətə çevrilməsi heç də asan başa gəlmir. Bunun üçün uzun illər üzərində işləmək, bədii təfəkkür, bilgi və istedad lazımdır. Bir romanın ideyası bir anda gələ bilər, amma yazılması üç-dörd il vaxt istəyir. Bizim söhbətimiz də elədir. Günlük telefon danışığının içindən doğulan bir ideya idi. Bir anın içində bir cümlə olaraq yarandı, amma gerçəkləşməsi üçün uzun-uzun fikirləşmək, sözbəsöz yazmaq, bu günə qədər oxuduqlarımıza, yaşadıqlarımıza bir göz atmaq lazım gəldi. Üzərinə düşməsəydik, vaxt ayırmasaydıq elə telefonda deyilmiş bir söz olaraq unudulub gedəcəkdi...\nÜ.B.: - Səhv etmirəmsə, "Vəba gecələri" romanı haqqında ilk dəfə səninlə söhbətində danışıb. Roman yazdığını bilirdik, ancaq adını açıqlamamışdı.\nR.Ə.: - Adını açıqlamışdı. Amma sadəcə adını. Hamıya maraqlıydı, görəsən, bu roman nədən bəhs edir. Pamuk ilk dəfə bu romana dair geniş bilgiləri bu söhbətdə paylaşdı. Maraqlısı budur ki, bu söhbətin qısa variantını "Yapı Kredi Nəşriyyatı"nın "Kitablıq" dərgisində yayınladıq. Və dərginin o sayının üz qapağında Orxan Pamukun fotosu vardı. Başlıq isə beləydi: "İndi yazdığım "Vəba gecələri" də bir az şərq-qərb romanıdır". Bu başlıq təsadüfi deyildi. Pamukun yeni roman yazdığı bilinirdi və hamı maraqla bu roman haqqında məlumat almaq istəyirdi. Dərginin bu cümləni başlığa çıxarması birbaşa satışa hesablanmışdı və məncə, çox böyük bir təsiri oldu.\nÜ.B.: - "Vəba gecələri"ndən başqa yeni nə dedi?\nR.Ə.: - Pamuk ilk dəfə "Səssiz ev"dən öncə yazdığı və hərbi çevrilişə görə nəşr olunmayan siyasi bir romandan danışdı. Bu məlumat mənim üçün də yeni idi. Bu kitabı yayınlamaq istədiyini dedi. Görəcəksən, bir neçə il sonra Pamuk, gənclik romanı kimi bunu üzə çıxaracaq...\nÜ.B.: - Başqa?\nR.Ə.: - "Məsumiyət muzeyi"ndə ediləcək yeniliklərdən çox danışdı. Məsələn, Füsunun çəkdiyi quş rəsmləri üzərində işləməyə başladığını dedi. Yəni muzeyin qapalı qutularında nələr olacağını öyrəndik.\nÜ.B.: - Azərbaycanlı müəlliflərdən kiminsə kitabını verdin ona?\nR.Ə.: - Orxan Pamuka üç kitab hədiyyə etdim. Onlardan biri Nizami Gəncəvinin "Xəmsə"sinin ingilis dilindəki hədiyyəlik nəşri idi. İkincisi "Məsumiyyət muzeyi" romanının Azərbaycan dilindəki nəşri idi. Çünkü bu kitabı muzeyinə qoymasını istəyirdim. Dedim ki, muzeyə növbəti gedişimdə bu kitabı orada görmək istəyərdim. Düzü, sonradan muzeyə yolum düşmədi. Daha doğrusu, yazıçı Mübariz Örən İstanbula gələndə birlikdə gəzirdik və muzeyi görmək istədi. Ora getsək də, həmin gün muzey bağlı idi. Üçüncü kitab isə mənim "İki şəhərin yazıları" esselər kitabım idi. Hə, bir də 2015-də yazdığım "İstanbulun sirləri və insanları" essesinin olduğu "525-ci qəzet"in bir nüsxəsini.\nÜ.B.: - Maraqlıdır, Pamuk bizdən kimləri oxuyub?\nR.Ə.: - Pamukun bizim ədəbiyyatdan ən yaxşı bildiyi müəllif Nizami Gəncəvidir. Hələ otuz il əvvəl Nizamini kəşf edib. Məncə, bu kəşfi ustadı İtalo Kalvinoya, onun "Nizaminin Yeddi gözəli" essesinə borcludur. Bəlkə də yanılıram, ola bilsin "Qara kitab"ı yazdığı illərdə Şərq ədəbiyyatına dair araşdırmalarına...\nÜ.B.: - Magistr dissertasiyanda Rene Jirarın "Üçbucaq arzu" tezisi kontekstində Orxan Pamuk romanlarını təhlil etmişdin. Jirarın nəzəriyyəsi haqqında söhbətiniz oldumu?\nR.Ə.: - Belə deyim, Jirarı çox yaxşı əxz etmiş biridir. Özü də indi yox, illər öncə. Bütün kitablarından xəbərdardır. Yadımdadır, Jirarın ən yaxşı kitabı "Romantik yalan və romansal həqiqət" olduğunu dedim, Pamuk isə onun ən yaxşı kitabının "Günah keçisi" olduğunu və kitabın sevdiyi xüsusiyyətindən bir-iki cümlə dedi. Amma Pamuk söhbəti bir cümlə ilə bağladı. Dedi ki, bu nəzəriyyəni bilirəm, amma romanlarımı yazanda buradan dərs hazırlayır kimi baxmamışam. Dərs hazırlayırmış kimi olsa belə, hansı yazar bunu etiraf edər? Ən azından, mənim dissertasiyam göstərir ki, Pamuk romanlarıyla bu nəzəriyyə arasında dərin bağ var. Jirar Marsel Prust, Dostoyevski, Stendal kimi yazarların romanlarını bu bağlara istinadən "romansal" adlandırır, onların böyüklüyünü açıqlayır. Elə bu adlar da Pamuka yad deyil. Jirarın o ustadlara elədiyini mən də Pamuka edirəm. Ancaq burada "romantik" oxucunu xəyal qırıqlığına uğradacaq məqamlar var. Bu isə qaçılmazdır, nəhayətində elmi iş ciddi meyarlara, əsaslara dayanır, mətnin "saf" və "düşüncəli" tərəflərindən birini seçmir, onların bütününü incələyir.\nÜ.B.: - Sən Türkiyədə Pamuk haqqında başqa nələrsə yazmısan?\nR.Ə.: - Bəli, bir neçə dəfə həm məqalə yazmışam, həm də məruzələr etmişəm. 2016-da "Qara kitabda eşq" başlığıyla Mimar Sinan Universitetində məruzə etmişdim. 2019-da İstanbul Universitetində bir fəlsəfə konfransında "Səssiz ev" romanından danışmışdım. Əsas yadımda qalan bunlardı.\nÜ.B.: - Onunla ünsiyyət qurarkən nələr xoşuna gəldi?\nR.Ə.: - Xoşuma gələn şeylərdən biri bu idi ki, söhbət düşdükcə deyirdi, yadıma sal sənə filan şeyi göstərim. Məsələn, həmin ərəfədə "Balkon" kitabı üzərində işləyirdi. Kitab çıxmazdan aylar öncə mən gördüm.\nQəribə bir duyğudur, elə bil hansısa dostun kitabı nəşr olunmazdan öncəki versiyasına baxırsan. Üstəlik, o şəkillərin çəkildiyi balkonda da oldum. Pamukun illərlə dayanıb İstanbula baxdığı yerdən baxa bildim bu şəhərə. Və ya söhbətdə vurğuladı ki, "Məsumiyyət muzeyi"nə Füsunun rəsmlərini çəkib əlavə edəcək, onları gördüm.\nÜ.B.: - Səni təəccübləndirən nələrsə oldumu?\nR.Ə.: - Pamuk iki dəfə məni yaxşı mənada möhkəm təəccübləndirib. Birincisi, telefonu çıxarıb mənimlə selfi çəkəndə elə bildim, kimsə mənlə zarafat edir. Böyük sadəlik idi. İkinci evində Jirarın kitablarını göstərirdi mənə. İstədim ki, onda olan Jirarın kitablarının şəklini çəkim. Bunda məqsədim bir xatirə olsun deyə idi. Bildiyin kimi, Jirar və Pamuk son bir ilimi həsr etdiyim bir mövzu idi. Mən kitabların şəklini çəkmək istərkən, Pamuk kitabları qucağına aldı və çək dedi. Şəkildə göründüyü kimi üzündə təbii bir nəşə var. İkimiz də ürəkdən güldük. Şəklini çəkdim, sonra kitabları səliqəylə rəfə qoydu. Hə, bir də evində kameralar vardı. Kamera olduğunu da belə gördüm ki, arxa otaqların birində kitablara baxırdıq, rəfin yanında monitor vardı və monitorda evdə quraşdırılan müxtəlif kameraların yansıtdığı görüntülər görünürdü. Bu məni təəccübləndirdi. Sonra yadıma düşdü ki, evindən bir dəfə oğurluq olmuşdu. Çox güman, bu kimi halların qarşısını almaq üçün belə edib.\nÜ.B.: - Müsahibə çap edildikdən sonra Pamukun reaksiyası necə oldu?\nR.Ə.: - Bəyəndiyini və gələcəkdə bu müsahibəni kitabına salacağını dedi. Söhbətimiz barədə o qədər yüksək fikirlər dedi ki, təəccüb və qürur qarışıq bir duyğu hiss etdim. Həmin vaxt həssas zamanlardı, bilirsən, söhbətimiz yayımlananda böyük ədəbiyyat, ciddi ədəbiyyat deyib ortalıqda baş şişirən yazarlarımız birdən-birə "səssiz rejimə" düşmüşdülər. Mənə qarşı "sükut sui-qəsdi" edirdilər və bunu üzümə gülərək, "dostumsan" deyərək edirdilər. Bax bu məqamda Nobelli yazar evinin qapısını üzümə açıb "nə yaxşı ki gəldiniz" demişdi. Söhbətimiz haqqında dediyi fikirlərdən sonra ürəyim rahatlıq tapdı, nigaranlığım keçdi. Anladım ki, insan gərək ətrafdakı naqislərə fikir vermədən doğru bildiyi yolla irəliləsin, üzərində işləsin və ortaya ciddi işlər qoysun. Həmişə belə olub və olacaq - kiçik adamlar qısqanclıq edəcək, böyük adamlar təqdir. Gördüyüm işə, zəkama Orxan Pamuk qiymət vermişdi, onun sözlərinin, münasibətinin yanında digər hər şey kölgədə qalırdı. Həmin gün mənə də dedi ki, bu mətni sən də istədiyin şəkildə istifadə edə bilərsən. Ruhdan düşmədim, səbrlə yoluma davam etdim və indi, iki il yarımdan sonra bu söhbəti kitab şəklində yayınlaya bilirəm. Hər kitabın öz taleyi var, bu da "Orxan Pamukun evində"nin taleyidir...\nÜ.B.: - Şübhəsiz ki, Pamukla söhbətin 2018-ci ilin ədəbi hadisəsi oldu. Azərbaycan ədəbi mühiti üçün ilk idi.\nR.Ə.: - Dəyər verdiyin üçün təşəkkür edirəm. Biz yazarlar gələn reaksiyaları iki qrupda dəyərləndiririk, bir oxucudan, bir də məsləkdaşlarımızdan gələnlər. İmzasına hörmət bəslədiyimiz, insafına, ədalətli yanaşmasına inandığımız yazarların fikri bizə gördüyümüz işin ədəbiyyat, sənət üçün nə dərəcədə dəyərli olub-olmadığını düşünməyimizə əsas verir. Onların tənqidi gördüyümüz işin əskik tərəflərini göstərir, anladır, xoş sözləri isə yeni görüləcək işlər üçün stimul olur. Bu mənada münasibət bildirən bütün yazarlarımızın, düşüncə adamlarımızın fikri, mətnimin başqa qələm adamlarının aynasında necə yansıdığını görmək mənim üçün dəyərlidir. Oxucunun dedikləri çox zaman estetik, ədəbi ölçülərə əsaslanmasa da, onların fikri də həmişə maraqlıdır. Hətta onların əsassız tənqidini, qərəzli münasibətini də heç bir halda qınamıram, anlamağa çalışıram. Oxuculardan gələn ürəkləndirici sözlər insana güc verir. Bir önrək verim, bu kitabı yayınlayacağımı bilən bir oxucu sosial şəbəkədə yazmışdı ki, Pamukla söhbətimizin yayınlandığı qəzeti hələ də evində saxlayır. Bax, budur bizi yazmağa, bu çətin yolda addımlamağa güc verən şeylər. Bütün bunları isə dünyanın heç bir maddi resursu ilə almaq mümkün deyil.\nƏdəbiyyat qəzeti.- 2021.- 31 iyul.- S.30-31.


AMEA-nın SOSİAL SİYASƏTİNİN VƏZİFƏLƏRİ VƏ PRİORİTETLƏRİNƏ HƏSR OLUNMUŞ TOPLANTI KEÇİRİLİB » ZİM.Az | "ZİYA" İnformasiya Mərkəzi\n2017-ci il Oktyabrın 6-da Azərbaycan Milli Elmlər Akademiyasının sosial siyasətinin vəzifələri və prioritetlərinə həsr olunmuş toplantı keçirilib.\nAMEA RH İctimaiyyətlə əlaqələr şöbəsindən\nAkif Əlizadə tədbiri giriş sözü ilə açaraq elmi işçilərin, elm nümayəndələrinin sosial vəziyyətinin yaxşılaşdırılması yönündə görülən işlərdən danışıb: “Sosial problemlər hər gün diqqətimizdədir, bunun üçün bütün səylərimizi səfərbər etmişik. AMEA əməkdaşlarının istirahəti, sağlamlığı, maddi rifahının günün tələblərinə uyğun səviyyəyə qaldırılması, iş və mənzil şəraitinin yaxşılaşdırılması daim diqqət mərkəzindədir. Bu istiqamətlərdə yeni-yeni addımlar atılıb, bir sıra problemlər öz həllini tapıb”. Həyata keçirilən bütün bu layihələrin Azərbaycan Respublikası Prezidenti İlham Əliyevin uğurlu siyasətinin nəticəsi olduğunu deyən akademik Akif Əlizadə yaşayış sahəsinin yaxşılaşdırılmasına ehtiyacı olan elmi işçilərin, o cümlədən gənc alimlərin mənzillə təmin olunması məqsədilə evlərin inşası üçün respublikanın aidiyyatı rəhbər orqanları ilə danışıqların davam etdirildiyini vurğulayıb.\nTədbirin sonunda AMEA-nın bir qrup əməkdaşına verilmiş evlərin sənəd və açarları təqdim olunub.\nAkademik Akif Əlizadə AMEA RH-nin mənzil komissiyasının qərarı ilə bu gün evlə təmin olunmuş hər bir akademiya əməkdaşını təbrik edib, onlara yeni mənzillərində can sağlığı, uğurlar arzu edib.


"Heydər Əliyev: multikulturalizm və tolerantlıq ideologiyası” adlı konfrans keçiriləcək\nMayın 7-də Ümummilli Lider Heydər Əliyevin anadan olmasının 98-ci ildönümünə həsr edilən “Heydər Əliyev: multikulturalizm və tolerantlıq ideologiyası” adlı IV Beynəlxalq elmi konfrans keçiriləcək.\nArtıq ənənə halını almış və silsilə olaraq keçirilən eyniadlı adlı I Beynəlxalq elmi konfransın bölmə iclaslarının müzakirələri dünyanın 11 ölkəsində və 14 universitetində keçirilmişdi. Türkiyə, Almaniya, İtaliya, Serbiya, Rusiya, Çin, Ukrayna, Belarusiya, Gürcüstan və s. kimi ölkələrin nüfuzlu universitetlərində təşkil olunmuş konfrans böyük marağa səbəb olmuşdu. II Beynəlxalq elmi konfrans isə ali təhsil müəssisələri ilə yanaşı, Respublikamızın 10-a yaxın rayon və şəhərində, məcburi köçkün məktəblərində baş tutmuşdu. Konfransın miqyasının məktəblərə yayılması orada təhsil alan şagirdlərin layiqli Azərbaycan vətəndaşı kimi formalaşmasında öz töhfəsini vermişdi. Konfransda həmçinin, Rumıniya, Rusiya, Serbiya, Fransa, İsrail, İndoneziya və s. ölkələrin nümayəndələri iştirak etmişdilər.\nDünyada və ölkəmizdə mövcud pandemiya şəraiti ilə əlaqədar olaraq, bu konfransın ötən ildə olduğu kimi virtual formada keçirilməsi nəzərdə tutulmuşdur. Konfransın elektron ünvanına 140-a yaxın tezis daxil olmuşdur. Tezislər arasında Universitetimizin, Azərbaycanın digər universitetləri və elm ocaqları ilə yanaşı Kiyev Milli Linqvistik Universiteti, Özbəkistan Beynəlxalq İslam Akademiyası, Naberejnıy Çelnı Dövlət Pedaqoji Universiteti, N.İ.Lobaçevski adına Nijqorod Dövlət Milli Tədqiqat Universiteti kimi xarici universitetlərdən olan iştirakçıların tezisləri yer almışdır. Tezislərin hər biri redaksiya heyəti tərəfindən ciddi və diqqətli şəkildə yoxlanılmışdır. Daxil olan tezis sayının çox olması səbəbindən konfransda çıxış üçün yer əsasən xarici qonaqlara və redaksiya heyəti tərəfindən seçilmiş maraqlı mövzu müəlliflərinə veriləcəkdir. Tezislər konfransdan qısa müddət sonra redaktə edilərək elektron (Pdf.) versiyada Universitetin saytında və elektron kitabxanasında yerləşdiriləcəkdir.


Azeri, Matthew, Lesson 098 - Müjdənin vəz edilməsinin əsasları (Matta 10:5-15) | Waters of Life\nHome -- Azeri -- Matthew - 098 (Fundamental Principles of Preaching)\n5 İsa həmin on iki nəfəri belə əmrlə göndərdi: «Başqa millətlərin arasına getməyin və Samariyalıların heç bir şəhərinə girməyin, 6 amma İsrail xalqının itmiş qoyunlarının yanına gedin. (Mat. 15:24; Mark 6:7-13; Luka 9:2-6; Həv. 13:46)\nMəsih xidmətinin ilk hissəsində seçilmiş On İki şagirdi bütün dünyaya göndərmədi, ancaq həmvətənlərinə göndərdi, çünki başqa xalqlar hələ Müjdəyə hazır deyil idi və Müqəddəs Ruh hələ bütün xalqlardan olan insanların üzərinə enməmişdi. Məsih Öz Padşahlığını ilk öncə itmiş yəhudilərə elan etdi və onları tövbəyə və yaşayan ümidə çağırdı, çünki Allah onların atalarına vədlər vermişdi.\nMəsih “əcdadlarının xatirinə Onun üçün sevimli” (Rom. 11:28) olan İsrail xalqına xüsusi qayğı göstərdi. O bu xalqa rəhm edir, itmiş qoyunlar kimi baxırdı; Yaxşı Çoban olaraq onları günah yolunda axtarıb tapmalı, Özünə tərəf döndərməli idi, yoxsa onlar əbədi olaraq həlak olacaqdılar!\nBəziləri bunda ziddiyyət görürlər. Məsih Mat. 10:5-6-da Öz şagirdlərinə yalnız İsrail xalqının itmiş qoyunlarının yanına getməyi buyurur və Mat. 15:24-də də “Mən yalnız İsrail xalqının itmiş qoyunlarının yanına göndərilmişəm” deyir, lakin Mark 16:15-də onlara “Dünyanın hər tərəfinə gedin, bütün yaradılışa Müjdəni vəz edin” deyir.\nBunu belə izah edəcəyik ki, Məsih həvarilərə büdrəməmələri üçün əvvəlcə İsrail xalqına vəz etməyi buyurmuşdu, sonra isə bütün başqa xalqlara da vəz etməyi əmr etdi. Müqəddəs Kitab ümumiyyətlə öyrədir ki, ilk öncə imanlıların qayğısına qalmaq və bundan sonra başqalarına Müjdəni yaymaq lazımdır. Bu ayələr bir-birinə zidd deyil, sadəcə olaraq İsrail xalqının Müjdəni ən birinci eşitməli olduğundan bəhs edilir.\n7 Getdiyiniz yerlərdə “Səmavi Padşahlıq yaxınlaşıb” deyə vəz edin. 8 Xəstələrə şəfa verin, ölüləri dirildin, cüzamlıları pak edin, cinləri çıxarın. (Mat. 4:17; Mark 16:17; Luka 10:1-12)\nHəvarilərin vəzi iki hissədən ibarət idi: söz və əməl. Onların sözləri Məsihin Özü, səlahiyyəti, həqiqəti, Ruhu və nizamı haqqında idi. Şagirdlər öz Müəlliminin şəxsiyyətinin, şəfqətinin, qüvvəsinin təsiri altında idilər. Onlar gördüklərinə, yaşadıqlarına şəhadət etdilər və Allahın Padşahlığının gəlməsinin Məsihin Şəxsindən başlandığını dərk etdilər. Buna görə də onların vəz etdikləri “Səmavi Padşahlıq yaxınlaşıb” müjdəsi Vəftizçi Yəhyanın nitqlərindən xeyli fərqlənirdi, çünki onlar İsanın ilahi Padşah olduğuna əmin olmuşdular. Onlar uzaq bir Padşahlığı elan etmədilər, lakin Allahın Sevimlisi olan Padşahın onların arasına gəlmiş olduğunu müjdələdilər.\nMəsihin şagirdləri təkcə danışmaqla kifayətlənmədilər, həmçinin onlara ənam edilən Məsihin qüvvəsini, səlahiyyətini nümayiş etdirdilər. Müjdə, boş sözlərdən, quru məlumatlardan ibarət deyildir, ilahi qüvvədir.\nBu həqiqət bəlağətli nitqlər danışan, lakin qüvvəsi olmayan vaizlərin puç olduğunu göstərir. Məsih o vaxt həvarilər vasitəsilə qələbə çaldığı kimi, bu gün də xidmətçiləri vasitəsilə qələbə çalmaq istəyir, lakin insanların iman qıtlığı, qüruru və daşa dönmüş ürəkləri ucbatından bir çox möcüzə və əlamətlər edə bilmir, çünki bu yalnız imanlıların tam məhəbbət və güclü imanları olduqda mümkündür.\n8 Müftə aldınız, müftə verin. 9 Qurşağınızda nə qızıl, nə gümüş, nə də mis götürün. 10 Yol üçün nə torba, nə iki köynək, nə çarıq, nə də əsa götürün. Çünki işçi öz azuqəsinə layiqdir. (Say. 18:31; Həv. 20:33; 1Kor. 9:14; 1Tim. 5:18)\nİnsanlar vicdanla etdikləri işin haqqını almağı arzu edirlər. Hər kəs sabit bir vəzifədə çalışmaq istəyir. Lakin əlindəki ilə kifayətlənən Səmavi Padşah Onun Kəlamını yaymağa göndərdiyi elçilərə əmək haqqı almağa icazə vermədi. O onlara əvəzsiz olaraq xidmət etməyi, Məsihə güvənərək yaşamağı, öz pullarına, mal-mülklərinə və ya maliyyə qoyuluşlarına ümid bağlamamağı əmr etdi. Məsih səni pulpərəstlikdən azad edir ki, sən yalnız Onu sevəsən və Onun sənə daima qayğı göstərməsinə güvənəsən.\nHər cür xəstəlikdən əziyyət çəkən xəstələrə şəfa vermək səlahiyyəti olan adam asanlıqla varlana bilər, çünki insanlar şəfa üçün heç pul əsirgəməzlər. Buna görə Məsih şagirdlərinə xəbərdarlıq edir ki, möcüzə yaratmaq səlahiyyətindən öz maddi mənfəəti üçün istifadə etməsinlər. Onlar insanlara “müftə” şəfa verməli və bu yolla lütf, özü də “müftə” - əvəzsiz olaraq bəxş edilən lütf əsasında qurulan yeni əhd Padşahlığının xarakterini əməldə göstərməli idilər.\nMəsih həmçinin həvarilərin əlavə paltar və ayaqqabı almalarına icazə vermədi, çünki onların xidmətlərində ağır çamadanlarından asılı olmalarını, bu dünyanın qayğılarının yükü altında əzilmələrini istəmirdi. Xidmətə olduğun kimi get. Sənin xüsusi alətlərə, silahlara ehtiyacın yoxdur, çünki Allahın mələkləri səni qoruyur. Sən, dinləyicilərinə Allahın qüvvəsini təqdim edəndə və onlar ruhən və cismən xilas olanda, Allaha şükür edə-edə sənə də yaxşılıq edəcəklər və Allah sənə lazım olan yeməyi və paltarı yetirəcək. Çox hazırlıq eləmək, bankda pul yığmaq lazım deyil. İmanın əskilməsin, çünki Allahın Padşahlığı maddi deyil, ruhanidir.\nMəsih tərəfindən göndərilən adamlar bütün ehtiyaclarında hamıdan çox Ona güvənməlidirlər. Şübəhəsiz ki, Rəbb Ona xidmət edəni darda qoymaz. Məsihin yolunda zəhmət çəkənlərin kifayət qədər çörəyi olacaq. Biz Allaha sadiq qalsaq, özümüzü xidmətə həsr etsək, bütün başqa qayğılarımızı Ona ötürə bilərik. Gəlin, Rəbbə güvənək, O da bütün işlərimizi məsləhət bildiyi kimi yola verəcək.\nRəbbə xidmət edənlər gözləyə bilirlər ki, onların göndərildikləri insanlar onların ehtiyaclarını ödəyəcəklər, çünki işçi öz azuqəsinə layiqdir. Onlar İlyas kimi fövqəltəbii bir yolla yeməyi əldə edəcəklərini gözləməməlidirlər, ancaq Allaha ümid bağlamalıdırlar, Allahın insanların ürəklərinə mərhəmət qoyacağını və insanların onlara qayğı göstərəcəyini ümid etməlidirlər. Qurbangahın xidmətçiləri qurbangah vasitəsilə varlanacaqlarını uma bilmədikləri halda, qurbangah sayəsində yaşayacaqlarını və hətta kifayət qədər hörmətli həyat sürəcəklərini gözləyə bilərlər. Onlar, yerinə yetirdikləri xidmətə görə ehtiyaclarının ödənməsinə layiqdirlər. Bu cür xidmətçilər əsil “işçilər” kimi Rəbbin yolunda zəhmət çəkməlidirlər. Zəhmət çəkən işçi isə “azuqəsinə layiqdir” və ruzisini qazanmaq üçün əlavə işlə məşğul olmamalıdır. Məsih istəyirdi ki, şagirdləri Allahın qayğısından şübhələnməsin və eləcə də insanların onlara qayğı göstərəcəyinə inansınlar. Əgər siz vəz etməyinizlə insanlara yaxşılıq edirsinizsə, insanlar mütləq sizə lazım olan yeməyi və suyu verəcəklər. Onlar sizin əsas ehtiyaclarınızı ödəsələr, qalan şeyləri arzulamayın. Allah Özü sizə lazım olan hər şeyi vaxtında verəcək.\nDUA: Ey Səmavi Ata, biz öz zəifliyimizdən, sevgisizliyimizdən, haqsız qazancı arzu etdiyimizdən xəcalət çəkirik. Xudbinliyimizi bağışla və heç bir xeyir güdmədən təmənnasız olaraq İsanın ardınca getməyi bizə öyrət! Bizə İsadan qüvvəni, məhəbbəti qəbul etməkdə, ehtiyacı olanlara, zəiflərə, şeytanın əsarətində əziyyət çəkənlərə və Müqəddəs Ruhun bizi yönəltdiyi hər kəsə yardım etməkdə kömək ol! Bizim xalqımızdan çox adamı Öz xidmətinə çağır, çünki məhsul bol, sadiq işçilər isə azdır! Ya Rəbb, Sənin məhsulunu yığmaq üçün bir çox işçilər göndər!


İslami Hərəkat Kitabları - Kitab Müzakirəsi - EhliTevhid\nİslami Hərəkat KitablarıKəskin ehtiyacımız\nMüəllif Usuli , Okt 29 2013 15:38\nYerləşdirilmə tarixi: 29 oktyabr 2013 - 15:38\nHər elmin formalaşması, tədvin edilməsi bir ehtiyacın məhsuludur. Zamanımızda müsəlmanlar dövlətsiz, xəlifəsiz qalaraq sahibsizləşmişlər. Yer üzünə xəlifə olaraq yaradılan müsəlmanlar öz əməllərinin nəticəsi olaraq bu nemətdən məhrum olub kölələşdirilmişlər. Üzərində düşünülməsi öncəlikli olan suallardan ən önəmlisi: Bu durumdan qurtulub, izzətimizi necə geri ala bilərik?\nBu sualın cavabını öyrənmək üçün müsəlmanlar yeni bir elmin formalaşdırılmasına möhtacdırlar. O elm ki, sistemli şəkildə aşağıdakı suallara cavab verir:\nAllah dünya və axirətdə kimləri ucaldar? Zilllətə düşmə səbəblərimiz nələrdir? Bu xəstəliklərimizi necə müalicə edə bilərik? Tarix İslami hərəkatların bir çoxunun müvəffəq olmama səbəbləri nələrdir? Allahın bizə vacib qıldığı xilafəti geri gətirmək üçün hansı programı təqib etməliyik? ...\nGünümüzdə bu sahə ayrıca elm olaraq formalaşmasada, fikri planda bir bölmə halına gəldiyini deyə bilərik. Bu sahəyə bizlər “İslami Hərəkat” adı veririk. Müsəlmanların kəskin ehtiyacını qismən də olsa qarşılayacağını düşünərək mövzuyla əlaqəli bəzi Türkcə kitablar təqdim etmək istəyirəm. Kafirlərin bizlərə hakim olmaq üçün qurduqları “Stratejik Araşdırma Mərkəzləri” varkən, bizim bu sahədə müstəqil bir elm sahəsinə belə sahib olmamamız üzücüdür. Tövfiq Allahdandır.\nXovlani, Hira və Selim Deve bu ismarıcı bəyəndilər\nYerləşdirilmə tarixi: 29 oktyabr 2013 - 15:53\n1. Nəbəvi Hərəkat Metodu. Munir Muhəmməd Ğadban. Əsər özünə məxsus üslubuyla seçilir. Müəllif bir ucdan yazılan və artıq uşaqlara oxunacaq nağıl kitabları səviyyəsinə gətirilmiş Siyər kitabını yeni bir metodla yazmış, beləcə ciddi bir ehtiyacı qarşılamışdır.\nKitabda Rəsulullahın həyatı haqqında sadəcə danışılmır, eyni zamanda orada hər kəsin görə bilməyəcəyi, əhliyyət sahiblərinin diqqət etdiyi incə stratejik nöqtələrə və faydalara diqqət çəkilir. Kitab 2 cild halında Türkcəyə çevrilmişdir. Kitabı əldə edə bilməyənlər üçün, onun səsli şəklinin sizlərə təqdim edirik. Ümmətin dərdiylə dərdlənən hər kəsin dinləməsi israrlı tövsiyəmizdir.\nYerləşdirilmə tarixi: 30 oktyabr 2013 - 13:44\n2. İslam Dəvətçilərinə. Abdullah Nasih Ulvan. İslami hərəkatın daxili problemləri və onların çözümləriylə bağlı yazılmış gözəl kitablardan biridir. Bir mənada İslami hərəkatın özünü tənqid kitabıdır.\nYerləşdirilmə tarixi: 30 oktyabr 2013 - 14:08\n3. İslam Devrimi. Murtuza Mutahhari. Bu kitabda İranda keçən əsrin sonunda gerçəkləşdirilən devrimin aktivisti öz inqilabi təcrübəsini paylaşır.\nYerləşdirilmə tarixi: 31 oktyabr 2013 - 12:56\n4. Tarix Boyunca Müsəlmanların Zəfər və Məğlubiyyət Səbəbləri. Şəvqi Əbu Xəlil. Kitabın mövzusu daha xüsusi olub, özəlliklə savaş meydanındakı zəfər və məğlubiyyət səbəblərindən bəhs edilir. Allahın dininə yardımı hədəfləyən hər mücahidin oxuması gərəkli bir kitabdır.\nYerləşdirilmə tarixi: 21 dekabr 2014 - 19:47\n5. Kürəsəl İslami Dirəniş Çağrısı. Əbu Musab Əs Suri. Müsəlmanların çöküş səbəblərini və necə zəfər qazanacaqlarını dərindən incələyən möhtəşəm bir kitabdır. Hətta bu sahədə yazılmış ən gözəl, ən tərtibli kitab adınada layiqdir. Hal hazırda ilk cildi Türk dilinə çevrilib. Dörd cild şəklində yekunlaşacağı gözlənilir. Müsəlmanların dərdiylə dərdlənən hər bir hərəkat adamının bu kitaba sahib olması lazımdır.\nƏlavə məlumat və satış adresi üçün bu linkə müraciət edilə bilər.


Ev Dünya Adamlar adlarına bənzəyirlərmi?\n“The Telegraph” yazır ki, uşağa ad qoymaq valideynlər üçün adətən başağrısı olur, lakin son elmi araşdırmaya görə uşağın adı onun təkcə taleyinə yox, həm də sifət cizgilərinə təsir edə bilər.\nAlimlər bunu “Dorian Grey effekti” adlandırıblar. Yazıçı Oscar Wilde-ın qəhrəmanı Dorian Grey də həyatda etdiyi bütün pislikləri özü də bilmədən portretindəki sifət cizgilərinə “köçürürdü”.\nYeni araşdırmaya görə, məsələn adı Bob olan şəxslər girdəsifət və gülərüz təsəvvür edilirlər. Tim adlı kişilərin, əksinə daha qaraqabaq və qapalı adamlar olduğu düşünülür.\nMəqalədə deyilir ki, bunu “buba-kiki” effekti də hesab etmək olar. Buba kimi səslənən adlar daha çox girdəlik və yumruluğa, kiki kimi səslənən adlar isə daha çox uzun, nazik və iti predmetlərə aid olur.\nMəqalədə deyilir ki, ‘Winston’ adını daşıyanlar daha təmkinli və zəhmli, Mary adını daşıyanlar isə daha təmiz, iffətli və namuslu hesab edilirlər.\nAlimlər düşünürlər ki, məsələn, ‘Katherine’ adlı qızlar “Bonnie” adlılarla müqayisədə daha ciddi olurlar. Bu ondan irəli gəlir ki, adların səslənişi insan yaşa dolduqca üz cizgilərinə təsir göstərir, qəzet yazır.\nYerusəlimdəki Hebrew Universitetindən professor Yonat Zwebner deyir ki, araşdırmalar adlarla bağlı stereotiplərin zahiri görünüşlə əlaqədar olduğunu göstərib.\nAlim deyir ki, biz üzünü görmədiyimiz adamları adların stereotipindən çıxış edərək təsəvvür edirik. Məsələn bizim təsəvvürümüzdə Bob adlı adamlar tosqun və gülərüz, Tim adlı şəxslər isə arıq və qaradinməzdirlər.\nÜz formasının adla əlaqəsini aşkar etmək üçün alimlər 8 eksperiment aparıblar.\nMəqalədə deyilir ki, hər yeni təcrübədə iştirakçılar adla sifət arasındakı əlaqəni daha yaxşı duyurdular.\nEksperiment iştirakçıları hətta müxtəlif etnik mənşəli adamların adları ilə onların sifət quruluşu arasındakı əlaqəni 20-25 faiz hallarda düzgün müəyyən edirdilər.\nSonuncu eksperimentdə uğur faizi artıq 40 idi.\nDoktor Zwebner deyib ki, bizə verilən adlar cəmiyyətdəki stereotiplər və gözləntilərlə bağlıdır və zaman ötdükcə bizim zahiri görünüşümüzə, daha doğrusu necə görünməli olduğumuza təsir edir.\n“Qısası biz sonunda cəmiyyətin bizi görmək istədiyi kimi oluruq, – deyib alim, – Biz doğulduğumuz andan təkcə cinsiyyətimiz, milliyyətimiz və sosial-iqtisadi statusumuzun yox, həm də bizə verilmiş sadə bir adın təsiri altında strukturlaşırıq”.\nBu araşdırmadan həm də bəlli olub ki, adla sifət quruluşu arasındakı əlaqəni müəyyənləşdirən kompüter alqoritmi yaratmaq mümkündür.\nƏvvəlki məqaləManat fevralda 10% bahalaşıb\nNövbəti məqalədəABŞ-da neft ehtiyatlarının yeni rekord səviyyəyə çıxacağı gözlənilir


Burcler.biz » Magiya » İvan Kupala fala baxmalar\nGreat_Gloria 15-03-2017, 15:32 1 936 Magiya\nBu bayramın əsasına uzandılar və xristian, və bütpərəst ənənələri. Pravoslav kilsəsi bayram edirdi ( və indiyə qədər bayram edir) bu zaman Xaç suyuna salanın İoannının doğuluşu, və (amma) bütpərəstlər 6-dan gecəyə 7 iyulda günü İvan Kupala qeyd edirdilər. Tarixən belə formalaşırdı ki, iki din tez-tez birə birləşirdi, və buradan bayramın belə məşhurluğu Çimdirirdi. Onu şən qeyd edirdilər: bütün gecə yatmırdılar, çaylara və göllərə müqəddəsləşdirilmiş otları və gülləri atırdılar, çiçəklənən ayıdöşəyini (qıjını) axtarırdılar, hansı ki, əfsanə üzrə (görə), xəzinələri göstərə bilirdi, çılpaq edilmiş (açılmış) çimirdilər və, əlbəttə, tapırdılar (fala baxırdılar).\nİvanın gecəsinə ən sevilən tapmalar (fala baxmalar) Çimdirirdi - bu nişanlı-bəzənmişə tapmalardır (fala baxmadır), gələcəyə, arzuya. Məsələn, qızlar bayramın ərəfəsində tarla və meşə rənglərindən (güllərindən) çələngləri hörürlər, və (amma) axşam arzunu tapmaca deyirlər (ürəyində tuturlar) və çələngi çay üzrə (görə) üzməyə buraxırlar. Əgər o uzaqda üzüb gedirsə, onda arzu həyata keçməlidir, əgər bir az üzür və sahilə yapışır (sataşır) – uğurlar gözləmək lazım deyil.\nBaşqa tapma (fala baxma): böyük tonqal ayrılır, və gənclər o vasitəsilə tullanır. Əgər alov tullanmışa toxunmadısa, onda bu oğlanlara sevgidə və işlərdə uğuru vəd edir, və (amma) qızlara – sürətli ərdə olmadır.\nTapırlar (fala baxırlar) eləcə də suda dairələr üzrə (görə). Geniş qab-qacağa qürubda suyu tökürlər, ona öz arzusunu pıçıldayırlar və suya kiçik daşı atırlar. Əgər tək suda dairələrin sayı, onda arzu həyata keçməyəcək, əgər cüt – mütləq həyata keçəcək.\nİvan Kupalada yaxınların sağlamlığında fala baxmaq olar. Bunun üçün ailənin hər üzvünə ayıqulağının bir ot saplağı üzrə (görə) yığırlar. Kimin ot saplağı birinci solacaq, o ən yaxın ildə xəstəliklər gözləyir, amma o, kimin ot saplağı uzun müddət təzə qalır, sağlam olacaq.\nÇox güman ki, ən maraqlı tapmalardan (fala baxmalardan) biri – rənglər (güllər) üzrə (görə) tapmadır (fala baxmadır). Qızın ərəfəsində müxtəlif güllər yığır, və (amma) daha yaxın qüruba dairəyə otururlar və aparanları seçirlər. Qızlardan biri gül üzrə (görə) çıxardır (tapır) və soruşur, kimə o çatacaq. Başqa, rənglərə (güllərə) kürəklə oturaraq, ad kimisə olanlardan adlandırır. Hər gül müəyyən qiymətə (mənaya) malikdir, hansı ki, və tapanların (fala baxanların) gələcəyindən danışır. Məsələn, peyğəmbərçiçəyi sürətli sevgini bildirir, zınqırov (zəngçiçəyi) – yalandır, dırnaqlar – sevilənlə ayrılmadır. Həmçinin mövhumat mövcuddur ki, əgər İvan gecəsi balışın altında yeddi müxtəlif rəng (gül) qoymağa Çimdirirdisə, onda uzaqgörücü yuxu mütləq yuxusuna girəcək.


Ana Səhifə - MƏDƏNİYYƏT - Gülüş həm də sağlamlıqdır\nÇoxlarımıza elə gəlir ki, gülüş insanın yalnız xoş əhvalı, xoş ovqatı deməkdir. Əsla yox. Gülüş həm də insanın sağlamlığına kifayət qədər müsbət təsir edəcək amillərdən biridir. Bəs bu amillər hansılardır?\n3. Dərinin tez qocalmaması üçün gülüş ən gözəl vasitədir. Belə ki, insan gülən zaman üz dərisində və qarın nahiyəsində əzələlər daima hərəkətdə olur. Daha dəqiq desək əzələlərin gimnastikasına səbəb olur.\n8. Qan təzyiqi olan insanlar on dəqiqə güləndən sonra təzyiqlərini ölçsələr gülüşün xeyrini hiss edəcəklər.


www.dunyapress.info - Zabelinin açıqlamısına REAKSİYA:“...Etnik ayrı-seçkiliyə yol verilmir”\nZabelinin açıqlamısına REAKSİYA:“...Etnik ayrı-seçkiliyə yol verilmir”\nYaradılıb 23.02.2021 07:50 | Baxış sayı: 9\n“Azərbaycan vətəndaşı olmayan şəxslərin azad edilən ərazilərə qayıtması mümkün deyil”\nMilli Məclisin deputatı Mixail Zabelin bildirib ki, Azərbaycan öz ərazilərini işğaldan azad etdikdən sonra bir neçə rus ailəsi bu ərazilərə qayıtmaq üçün müraciət edib. Onun sözlərini görə, indiyədək Goranboy rayonunun Rus Borisi kəndindən 15 ailə müraciət edib. Bundan başqa, Rusiyanın Krasnodar diyarından molokanlardan müraciət daxil olub.\nBu ailələr əvvəllər Tərtər rayonunun işğal olunmuş Göyarx kəndində yaşayıb və erməni təcavüzü nəticəsində oradan köçürülüb. M.Zabelin vurğulayıb ki, hazırda bəzi rus ailələrinin azad edilmiş ərazilərə qayıtması məsələsi perspektivdədir və bu barədə Rusiyadan müraciətlər var. İndi həmin faktları təsdiq edən sənədlərin toplanması davam edir.\nMövcud durumla bağlı “Sherg.az”a danışan sabiq baş nazir, Azərbaycan Xalq Partiyasının sədri Pənah Hüseyn bildirib ki, Azərbaycan Respublikasının vətəndaşları müharibədən sonra işğaldan azad edilən ərazilərə qayıtmaq istəyirsə, bu, təmin olunmalıdır:\n“Onlar üçün hər bir şərait yaradılmalıdır. Həm təhlükəsizlik, həm normal həyat şərait olmalıdır. Bu məsələdə hər hansı bir etnik ayrı-seçkiliyə yol verilmir. Dövlətimiz tərəfindən müvafiq şərtlər ən yüksək səviyyədə qeyd olunub”.\nSözügedən ailələrə azad olunmuş ərazilərdə rus pasportunun verilməsinə gəlincə, P.Hüseyn qeyd edib ki, belə bir hal ola bilməz:\n“Hansısa şəxsə rus pasportunun verilməsini yalnız Rusiya dövləti müəyyənləşdirir. Lakin Azərbaycan vətəndaşı olmayan şəxslərin azad edilən ərazilərə qayıtması mümkün deyil”.


Prezident: “Azərbaycanın içində hər hansı təhlükə yoxdur” – Reportyor\nin Araşdırma, Siyasət\n“Türkiyə və İsrail arasında Azərbaycanın vasitəçi olması ilə bağlı deyə bilərəm ki, Azərbaycan bölgədə işbirliyini, əməkdaşlığı təmin edən ölkə kimi tanınır”.\nReportyor.info-nun məlumatına görə, bunu Azərbaycan Prezidenti İlham Əliyev bu gün yerli və xarici jurnalistlər üçün videoformatda keçirdiyi mətbuat konfransında deyib.\nDövlət başçısı bildirib ki, bizim heç bir ölkə ilə heç bir problemimiz yoxdur: “Məhz buna görə Qoşulmama Hərəkatına biz yekdil səslə – 119 ölkənin səsi ilə seçildik. Halbuki Qoşulmama Hərəkatında elə ölkələr var ki, bir-biri ilə yola getmir, onların arasında ciddi ixtilaflar var.\nAmma onların hər biri Azərbaycanı dəstəklədi. Çünki bizim çox səmimi siyasətimiz var. Hər bir ölkə ilə biz səmərəli işbirliyi qurmaq fikrindəyik və bunu edirik. Ona görə istər-istəməz Azərbaycan dünyada bir görüş nöqtəsi kimi tanınır.\nTəsadüfi deyil ki, müharibədən və COVİD-dən əvvəl NATO və Rusiya hərbi rəhbərlərinin görüşləri məhz Bakıda keçirilirdi. Rusiya Baş Qərargah rəisi və NATO-nun Silahlı Qüvvələrinin rəhbəri Bakıda görüşürdülər. Niyə başqa yerdə yox, Bakıda görüşürdülər? Çünki inam var.\nArtıq bu imici biz qazanmışdıq. İnam, etimad və hörmət var. Və bilirlər ki, bizim sözümüz imzamız qədər qüvvətlidir. Digər vacib hadisələr baş verir. Müharibədən sonra aralarında bəzi ixtilaflar olan ölkələri bir araya gətirmək üçün Azərbaycan güc sərf edir. Niyə biz bunu edirik?\nBiz istəyirik ki, sabitlik olsun, sülh olsun, ədavət olmasın, risklər azalsın. Biz bu bölgədə yaşayırıq. Azərbaycanın içində hər hansı bir təhlükə, risk mənbəyi yoxdur. Müharibədən əvvəl də yox idi, indi də yoxdur. Nə ola bilər, bizim üçün baş ağrısı nə yarada bilər?!\nBizim hüdudlarımızın kənarında müəyyən gərginlik bizə gərginlik gətirə bilər. Həm siyasi, həm də iqtisadi. Bunu aradan qaldırmaq üçün ölkələri barışdırmağa çalışmaq lazımdır. Xüsusilə bəzi hallarda emosiyalar üstünlük təşkil edir. Bəzi hallarda ifadə edilən hansısa söz düzgün qəbul edilmir, yaxud yanlış anlaşılır. Bütün bu emosional məsələlərdən masamızı təmizləməli və mahiyyətə baxmalıyıq. Mahiyyətdə nə var?!\nİki hər hansı ölkə arasında hansı ciddi, əsaslı ixtilaf varsa, bunu həll edək. Yoxdursa, Azərbaycan kimi ölkənin fəaliyyəti, əməyi yerində ola bilər. Bundan artıq mən deyə bilmərəm. Yəqin ki, siz də anlayırsınız nəyə görə. Ancaq hesab edirəm ki, dostlarımız arasında dostluq olarsa, bu həm dostlarımız üçün, həm bizim üçün daha yaxşı olacaq”.\nMəşhur şahmatçı Ermənistandan gedir - hökumətə etiraz\nCazibədar aktrisa hamilədir - Fotolar


"Bəzi şeirlərim var ki, onları mən yazmamışam" - MÜSAHİBƏ » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n09 Oktyabr 2021, 09:30 1080\nMəmməd İsmayıl: "Vətənimdəki boşluğumu ya məzarımla, ya güzarımla doldurmalıyam”\nGörkəmli şair Məmməd İsmayıl 1996-cı ildən Türkiyənin Çanaqqala 18 Mart Universitetinin professorudur. Biz onu daim dünyanın müxtəlif ölkələrində keçirilən ədəbiyyat tədbirlərində görürük. Məmməd müəllim hər il Vətənə gəlir, öz doğma torpağını ziyarət edir. Şairlə bir neçə dəfə müsahibə üçün vədələşsək də, canlı söhbət etmək imkanımız olmayıb, daim internet üzərində ədəbi müsahibələr edib yayımlamışıq. Qismət bu günə imiş...\n– Məmməd müəllim, hər şairin öz yaşam qaydaları, meyarları, dəyərlər sistemi var. Bəs sizin nəzərinizdə ləyaqətli şair ömrü necə olmalıdır?\n– Haradansa bir daş atsalar, pəncərəyə dəysə, mən də çoxları kimi dik atılaram. Yəni şüursuz şəkildə çox şeydən qorxuram. Amma şüurlu şəkildə heç kəsdən qorxacağım yoxdur. Çünki mənim arxamca buraxdığım izlərdən yaxşı xəbərim var. Həyatda çox şey üzərindəki izi saxlayır: suyun üstündə yerisən, orada da iz qalır, dumanın içindən keçsən, orada da. Bəzən insan həyatında da elə izlər qalır ki, onlardan qaçmaq mümkün deyil. Ona görə də, çalışıb həyatda elə izlər buraxmalısan ki, sonra həmin izlər edam kəndiri kimi arxanca gəlib səni məhv etməsin. Dünyada çox şeyin bəlası həzdədir. Söhbət hər mənada həzdən gedir. Necə ola bilər ki, sən həm istəyirsən ki, hər şeydən həzz alasan, həm də sənə "gözünün üstündə qaşın var” deməsinlər? Bu mümkündürmü? Heç vaxt. Həmişə çalışmaq lazımdır ki, arxanda adını batıran, səni məhv edən bir iz qalmasın. Ona görə də, aza qane olub təmiz yaşamağa özünü alışdırmalısan. Hər halda, mən özüm belə yaşadığıma görə, ləyaqətlə yaşamaq yolunu tutanlara da bunları deyə bilərəm.\n– Sizin şəxsiyyət və yaradıcılığınıza həsr olunan şeirlərdən ibarət "Sən indi hardasan, Məmməd İsmayıl?” adlı kitab çap olunub. Həmin kitabdakı şeirlərin böyük əksəriyyəti sizi geriyə – Vətənə səsləyir. Eşitdiyimə görə, gələn ildən Vətənə biryolluq qayıdacaqsınız. Bu qayıdışınızda o şeirlərin – həmin çağırışların rolu varmı?\n– İyirimi iki il əvvəl 60 illiyim ərəfəsində yaradıcılığım və həyat yolum haqqında "Yaş altmışa dayandı” adlı bir kitab da çap olunmuşdu. Kitabı oxuyanda başımın tükləri biz-biz olmuşdu. O qədər həyəcanlandırıcı kitab idi ki! Sanki haqqında kitab yazılan adam bu dünyadan köçüb, onun bütün fiziki gücü yox olub, enerjisi ancaq mətnlərində qalıb. Və barəsində yazanlar sanki ona ağı deyirdilər, haqqında söhbət gedən şairin, sadəcə quruca adı ortadadır, onunla bağlı bütün həsəd, paxıllıqlar isə artıq geridə qalıb. Canımız adımızın ögey Vətənidir. Çünki adımız qalır, canımız isə dünyadan köçüb gedir. O nəşrdə çox mötəbər imzaların mənim haqqımda yazıları vardı. Həmin yazıları oxuyanda düşündüm ki, kaş heç qürbətə getməyəydim. Qürbət də bir növ o dünyadır. "Sən indi haradasan, Məmməd İsmayıl?” kitabını oxuyub bitirəndən sonra da oxşar hissləri keçirdim. Bizim ən yaxşı adamlarımız hər gün bizi təqdir etmir. Məsələn, həyat yoldaşımız demir ki, sən böyük şairsən, övladlarımız söyləmir ki, ata, fəxrimiz, vüqarımızsan. Amma səndən bir köynək aralı olan adamlar sənin şair kimliyini daha yaxşı dərk edir və bunu dilə – yazıya gətirirlər. Səndən bir köynək uzaqdakı adamların səni sevməsi Allahın sevgisi, Yaradanın təqdiridir və onları qiymətləndirmək boynumuzun borcudur.\n– Bir şeirinizdə "Mən olan zamanın qulağı kardı, eşidən deyildi nə söyləsəm də” yazırsınız. Xaqani Şirvani "Yeyir İsa süfrəsindən nemət eşşək arısı” yazaraq müasirlərini qınayırdı, Nizami Gəncəvi "Əsrdaşlarımın yaramazlığı barədə” yazırdı, Məhəmməd Füzuli "Şikayətnamə” ilə dövrünü qamçılayırdı. Sizcə, haçansa şairin sözünün eşidildiyi dövr olubmu?\n– Aleksandr Puşkin dövrünün vacib adamlarından sayılan Nikolay Mixayloviç Yazıkova ünvanladığı məktubda belə gileylənirdi: bu necə zamandır ki, səhər yazdığın şeirin günorta zamanı keçdiyini fərq edirsən. Yaxud Yuri Kuznetsov heyfslənirdi ki, yaşıdlarım arasında dost tapa bilmədim. Yəni dövrdən gileylənmək özündə cəmiyyətə söz deməyə mənəvi haqqı olan əksər şairlərdə olub. Əgər ömründə bircə dəfə şairin ilham naqilləri Allahın diktəsi ilə ilahi bir mətn yarada bilirsə, o şair əsrlərlə insanların yaddaşında yaşamağa layiqdir. Bəzi şeirlərim var ki, onları mən yazmamışam. Onlar Allahın diktəsi ilə kağıza köçürülüb. Məsələn, bu şeirim:\nHamısını demirəm, həvəsi olan özü tapıb oxuyar. Ancaq o şeir bir daha və heç bir peşəkarlıqla qələmə alına bilməz. Sən heç qızılın köhnəldiyini görübsən? Yox. Qızıl heç kəsə can atmır, insanlar ona can atırlar. Torpağın altında da qızıl qızıldır. Fikir yüklü misralar qızıla bərabərdir, kiminsə onun fərqində olub-olmamağı vacib deyil. Kimi-kimsəsi olmayan Məhəmməd Füzuli bu gün ona görə dimdik ayaqdadır, bizim aramızdadır. Bu gün özünü "postmodernist” adlandıran hansısa şair bu misradakı fikir qədər müasir, fərqli, yenilikçi ola bilərmi? İnanmıram:\nDünyanın 12 ölkəsində kitabım çıxıb, üç ölkədə də çapa hazırlanır. O kitabların çapına nə böyük pul xərcləmişəm, nə də nəşrlərindən ötrü kiməsə ağız açmışam. Bu özünütərif kimi başa düşülməsin, sadəcə yaradıcılığım haqqındakı faktı deyirəm. Amma öz Vətənimdə çoxları məni görməzdən gəlir, ona görə də, sənin sualındakı misraları – "Mən olan zamanın qulağı kardı, eşidən deyildi nə söyləsəm də” deməyə mənəvi cəhətdən haqqımın olduğunu düşünürəm.\n– Bir şeirinizdə belə bir fikir səsləndirirsiniz ki: "Musanı dağlara çəkən nəydisə, məni də qürbətə o çəkəcəkdi”. Bu misralardakı fikir şeirdə tam aydın olmur, eyni zamanda Musa peyğəmbərin dağlara çəkilməsi müxtəlif dini səbəblərlə izah edilir. İstərdim sizi qürbətə çəkən səbəbi daha geniş müstəvidə şeirinizdəki analogiyanı əsas götürərək şərh edəsiniz...\n– Mən misraların öncədiktə və qədərinə inanan şairəm.\nBu misraları yazandan yeddi il sonra gözümü açıb özümü Dardanel boğazının sahilində tapdım. 26 ildir iş otağımın pəncərəsi həmin boğaza açılır. Halbuki o şeiri damağımın çağ, kefimin kök vaxtında yazmışdım və o zamanlarda qürbətdə yaşamağa məcbur olacağımla bağlı xırda bir ehtimal da yox idi. Onda iki jurnalın baş redaktoru idim. "Gənclik” jurnalı 300 min tirajla çıxırdı. Görəsən, onda bu misraları niyə qələmə almış, nə üçün başqa boğaz yox, məhz Dardanel yazmışdım? Çünki şair, bəlkə, özü də fərqində olmadan alın yazısını oxuyub yazır. Elə vaxtlarım oldu ki, ən yaxın dostlarım belə mənə yaxın durmadılar. İndi əksəri yenidən qucaq açmaq istəyirlər. İndiki Məmməd İsmayılla dost olmağa nə var? Övladlarım, ailəm aclığın astanasında olanda, mən əlacsız qalıb Tovuzun Əsrik kəndində yer belləyəndə, əkin əkəndə sinəsini qabağa verənə ehtiyacım vardı. Qayıdaq sənin sualına: Musanı dağlara çəkən tale Allah idi, məni də qürbətə öz nəsibim apardı. Allah deyilən qüdrət mənə deyir ki, Məmməd, sən məndən varmı istəmisən? Yox! Vəzifəmi istəmisən? Xeyr. Sən məndən arzularınla imkanlarının uzlaşmasını istəyibsən, mən də sənin üçün o imkanı, şansı hər zaman yaratmışam. Ona görə də, naşükür, şikayətçi deyiləm. Bax, Araz əgər Türkiyədən axıb Kürə qovuşmasaydı, Xəzərə çata bilərdimi? Araz Kürə qovuşub dənizə can atır, Kür də dənizdə öz adını itirəcəyini bilə-bilə yenə Xəzərə can atır. İnsan da həyatdakı bütün gücünü sərf edir ki, Allaha qovuşsun. Şair yalnız İlahi şeirləri və təmiz vicdanı ilə Allaha qovuşa bilər.\n– Siz zaman-zaman səfər düşüncələrinizi şeirləşdiribsiniz. Himalaydan Paris küçələrinəcən yaşadığınız günlərin izlərini şeirlərinizdə görmək olar. Dünyanı görmək sizin şair kimi düşüncələrinizə nə dərəcədə təsir elədi və səfərlərlə bağlı yaşantıları şeirləşdirmək nə qədər gərəklidir?\n– Sovet dönəmində xeyli publisistik şeirlər yazmışam. Məsələn, "Göz yaşı qülləsi” şeirim. 30-40 yaş arası SSRİ Yazıçılar İttifaqının xətti ilə dünyanın bir çox ölkələrini gəzmişəm. Mənim yaradıcılığıma bu gün də həmin ölkələrdə böyük rəğbət var. Məsələn, bildiyim qədərincə Moskvada Ədəbiyyat İnstitutunun binasında Qafqazlı məzunlardan bircə mənim portretim asılıb. Bu təsadüfü deyil, məsələn, " Литературная газета"-nın redaktorunun müavini vardı, Krivitski, bir dəfə onunla qəzetdə Azərbaycan şairlərinin şeirlərinin davamlı olaraq poeziya səhifəsinin ən aşağısında verilməsi ilə bağlı mübahisəmiz olmuşdu. Söhbət zamanı ona dedim ki, nəyə görə Bəxtiyar Vahabzadənin şeirini hamıdan sonra, səhifənin aşağısında veribsiniz, bu həm şairə, həm də Azərbaycan ədəbiyyatına hörmətsizlikdir. O isə siyirməsindən Bəxtiyar müəllimin şeirlərinin qəzetdə çap olunması ilə bağlı redaksiyaya göndərdiyi təşəkkür məktubunu çıxarıb oxudu. Dedim, bununla etdiyiniz yaxşılığı sübut edirsiniz? Görün siz Azərbaycan şairlərinə necə pis münasibət göstərirsiniz ki, onlar aza qane olaraq sizə təşəkkür ünvanlayırlar. Halbuki Bəxtiyar Vahabzadənin haqqıdır ki, səhifənin ən başında çap olunsun. Söhbətimizin nəticəsi oldu və ondan sonra Azərbaycan şairlərinin şeirlərini daha gözəgəlimli yerdə dərc edirdilər. Sualına cavabı konkretləşdirsək, onu deyərəm ki, sonralar xarici səfərlərdə publisistik şeirlər yazmadım, bunun şairlik olmadığını başa düşdüm. Dünyanı görmək, bəşəri düşünmək baxımından dünyagörüşümə çox təsir eləyib.\n– Şeirlərinizdən danışmışkən bu misralarınızı da yada salaq. Yazırdınız ki, "Vətən Qarabağsız yarıvətəndi, mən də ki, Vətənsiz yarımadamam?” Şükürlər olsun ki, torpaqlarımız azad olundu, daha bütövsünüzmü?\n– Fərid, inan, mən Qarabağsız yaşaya bilmirdim. Vətənsiz yarıbədən, yarıcan idim. II Qarabağ müharibəsindən əvvəl bir müsahibəmdə demişdim ki, mən məğlub millətin məğlub şairi kimi dünyadan köçməyəcəyəm. Şuşanın azad olunması xəbərini eşidəndə hönkür-hönkür ağladım. Şuşanın azad olunması ilə İstanbulun fəthini eyniləşdirmək olar. O mənada ki, ərəblər bir neçə dəfə Konstantinopolu fəth etmək istəyiblər, amma mümkün olmayıb. Bu səbəbdən Məhəmməd peyğəmbər deyirdi ki, Konstantinopolu fəth edəcək ordu nə mübarək ordudur, ona öndərlik edəcək komandir nə mübarək komandirdir. Eyni fikri Şuşanın azadlığına aid eləmək olar. Bax, bu gün qalib millətin qalib şairi kimi qarşında oturmuşam. Allahın bu gününə çox şükür.


Çingiz Abdullayev Azərbaycanı necə aldatdı | Cəmiyyət | Criminal.az - Kriminal Azərbaycan\nÇingiz Abdullayev Azərbaycanı necə aldatdı\nQalmaqallı “26” kafesi üçün yer üzrə icarə müqaviləsi Azərbaycan Yazıçılar Birliyinin rəhbərliyi və sahibkar Ramil Məmmədli arasında bağlanıb. Həmin sənədin fotoşəkillərini dərc etmiş “Yeni Müsavat” qəzeti bu iddia ilə çıxış edib.\nXatırladaq ki, daha öncə Bakı Şəhər İcra Hakimiyyətinin başçısı Hacıbala Abutalıbov Azərbaycan Yazıçılar Birliyinin binası önünə gələrək, “26” kafesinin bağlanmasına şəxsən rəhbərlik edib. Şəhər başçısı kafe rəhbərliyini ittiham etmişdi ki, onlar iaşə xidməti obyektini “26 Bakı komissarı”nın və 100 il bundan əvvəl azərbaycanlıların soyqırımını törətmiş daşnakların şərəfinə adlandırıblar.\nLakin rəsmi sənədlər bunun əksini deyir. İcarə müqaviləsi Çingiz Abdullayevlə sahibkar Ramil Məmmədli arasında bağlanıb. Müqaviləyə əsasən, Yazıçılar Birliyinin binasında kafe açılır və buna görə Çingiz Abdullayev hər ay 8 min manat alır. Müqavilə 2017-ci ilin mart ayının 14-də bağlanıb.\nH.Abutalıbov və rəhbərlik etdiyi qurum məhkəmənin qərarı olmadan və istintaq aparılmadan kafenin bağlanmasına görə tənqid atəşinə məruz qaldılarsa, Çingiz Abdullayev də, şübhəsiz ki, yalan danışdığına və ölkə ictimaiyyətini çaşdırdığına görə mənəvi məsuliyyət daşıyır. Çingiz Abdullayevin səmimiyyətdən kənar hərəkəti ölkənin ictimai fikrində ittiham və narazılıq doğurdu. Yazıçı ictimai maraqları və sahibkarı deyil, öz icarədar maraqlarını müdafiə edirdi. Sadə dillə desək, öz şəxsi maraqlarını. Çingiz Abdullayev adi tacir rolunda çıxış etdi.\nBundan savayı, kiçicik təzyiq hiss edən kimi Çingiz Abdullayev yenidən tənqidlə çıxış etdi... hakimiyyətə qarşı deyil, jurnalistlərə qarşı və məhkəmələrlə, cərimələrlə hədələdi. Soruşan lazımdır – bu cəza nəyə görədir? Sən demə, Çingiz Abdullayev ona əsəbiləşib ki, jurnalistlər kafenin qeyri-qanuni bağlanmasını müdafiə ediblər və onun öz “Facebook” səhifəsində paylaşdığı fikirlərindən sitatlar gətiriblər. Çingiz Abdullayevə xox gəliblər. O isə hakimiyyətə cavab verməyə cürət etməyib, daha zəif və müdafiəsiz jurnalistlərin üstünə gedib. Bax, müasir Azərbaycan ziyalısının siması budur.\nİliçin vəsiyyətlərinə müraciət etsək, burjuaziya ziyalılarının çar hakimiyyəti ilə qarşıdurmasında mütləq şəkildə hakimiyyətin tərəfini saxlamaq lazımdır. Ziyalılar aldadacaq və asanca yarıyolda satacaqlar. Çingiz Abdullayev də elə bunu sübut etdi...\nDigər maraqlı xəbərlər Criminal.az-ın Facebook səhifəsində\nMaraqlı foto, video və şikayətlərinizi bizə göndərin: +994 70 288 82 72, [email protected]


İyirmi bir | Tele-İnform\n« HƏRBİ XİDMƏTDƏN TƏRXİS OLUNAN GƏNCLƏRLƏ GÖRÜŞ KEÇİRİLDİ\nOrda bir kənd var… »\nYazıçı Varisin Fransanın “L`Autograpbe” (“Avtoqraf”) ədəbi almanaxında yer almış hekayəsini oxucularımıza təqdim edirik.\nBu səhər mən nahar edəndə televiziyada səhər proqramı gedirdi. Studiyanın rənglərini dekorasiyaçı rəssam, insafən, yaxşı seçmişdi, soyuq və isti rənglərin harmoniyasını tapa bilmişdi, onlar bir-birini tamamlayırdı. Di gəl, aparıcının zil qara rəngli, özü də parıltısıyla göz dələn kostyumu ekran hegemonluğunu ələ almışdı…\nOlsun ki, qoca atam, uşaq övladım idi. Cizgilərimiz çox uyğun gəlirdi.Olsun, ən azı eyni bölgədən, bu da olmasa, eyni millətdən idik, yaxud da, ən azı, dini inancımız eyniydi. Amma bir-birimizə yad da ola bilərdik, deyəsən, fərqlərimiz də kifayət qədər idi.\nHər bir uşağın gündəlik müxtəlif şirniyyat və oyuncaq istəkləri ilə yüklənmiş şüurunun arzu qatı, demək olar, identikdir: uşaqların ilk arzuları mütləq bitkilərlə, quşlarla, heyvanlarla bağlı olur. Heç unutmaram, bir kürən dostum vardı, bir qohumlarıgilin arxa eyvanında qaranquş yuva salmışdı. Evlərində it, pişik, tutuquşu, balıq saxlamağa valideyn icazəsi arzulayan dostlarımdan fərqli olaraq o kürən dostum arzulayırdı ki, kaş qaranquş onların da eyvanında yuva salsın. Bir ayağı eyvanda, bir gözü səmada bitmişdi. Günlər, aylar ötdükcə və insafsız qaranquş arzusunu yerinə yetirmədikcə kürən dostum fikir eləyirdi, saralıb-solurdu… Elə arzusu gözündəcə də qaldı yazığın.\nMənimsə uşaqlıq arzum şah iydə tapmaq idi. İydə yetişən mövsümdə ağaclarda təkdən-təkə qaramtıl rəngli, dadlı və sulu, yarpaqların arasında bacarıqla gizlənmiş şah iydələr olurdu. Bəzi uşaqların rastına çıxmışdı şah iydə, mənsə, sadəcə, onu arzulaya-arzulaya, virtual dada-dada qalmışdım… Çox ümidli idim, hər mövsüm şah iydəni tapmamaq ümidsizliyimi növbəti mövsüm onunla mütləq rastlaşacağım əminliyi ilə ovudurdum.\nBir ili bura gələndə iydə ağaclarını doğrayan traktorla sahəni düzləyən qaramtıl, zəhrimar yağan sifətli əmiləri görəndə başa düşdüm ki, arzuma daha heç vaxt çata bilməyəcəyəm. Böyüklərdən fərqli olaraq uşaqlar arzularını pilləkən eləyib pillə-pillə onunla gələcəklərinə doğru dırmaşırlar. Pilləkənimi qırıb-tökən bu zalım əmilərə o vaxt, yaxşı yadımdadır, yumruqlarımı düyünləyib, dodaqlarımı dişləyib qanadaraq, boğazımın şişmiş damarlarının şahidliyi ilə “niyə?”, “nə üçün?”, “nə səbəbə?” suallarını yağdırmışdım, amma sarı rəngli dev-traktorun gurultusu səsimi eşidilməz etmişdi…\nArxaya boylandım, görüm, uşaq geriyə qalmayıb ki. Gəlirdi, özü də, hiss etdim, çox həvəsliydi, addımları rəqs edirdi…\nEynək nə pis sıxır gicgahlarımı…\nBütün başdaşları aşmış, sinə daşları ovulmuşdu, qəbirlər tikan-qanqala bürünmüşdü. Xeyli getdik. Lap girəcəkdə rastımıza çıxan yeni qazılmış boş bir qəbir fərqlilik təşkil etdiyindən beynimə nəsə şifrə diqtə edirdi, sanki. Geri qayıdası oldum, həmin qəbrin qarşısında ayaq saxlayıb təəccüb içində, donmuş halda ölçülərinə tamaşa etdim. Onu kim qazmışdı, kiminçün qazmışdı? Lap təzə idi, torpağın təzə-tər qoxusu gəlirdi.\nYolumu davam edib qocayla uşağa çatanda yeraltı və yerüstü səslər bir qədər də gurlaşmışdı, hətta zəif iniltilər, xışıltılar, ahlar-oflar qamması bu azman gurultu oktavasının içində özünü büruzə verə bilirdi. Yol yoldaşlarıma barmağımla “sus” işarəsi verdim ki, səsləri daha aydın eşidim. Onlar onsuz da susqun idilər, amma işarəmdən sonra tam səssizlik yaratdılar. Deməzsənmiş, öz içləri ilə nəsə qarmaqarışıq şeylər danışırlarmış…\nQəbirlərin arasıyla uzanan ensiz yolla bir xeyli irəlilədik. Təbii ki, bura müsəlman qəbiristanlığı idi. Məzarların bahalı qara və ağ mərmərdən olan aşmış başdaşları sıralanmışdı. Amma yox. Dəmir xaçlara bir bax. Xristian qəbiristanlığıydı, yəqin. Başı oval başdaşları… Aman Tanrım… Bu ki yəhudi qəbiristanlığıymış… Lənət şeytana. Qülləliymiş başdaşları… Bütpərəst qəbiristanlığıymış…\nBaşdaşları yazılarını yazanların hamısı birinci həyatlarında doğum şəhadətnamələri yazanlar olublar. Bəlkə, neon işığının altında, kostyum-şalvarda, qısa saç düzümündə, əllərində diyircəkli qələm yazıblar yazıları… Bəlkə də, şam işığında, uzun və qıvrım saçlarla, ipək qaftanda, əli lələkli…\nÖzümlə ora daşıdığım suallardan biri – lap nimdaşı, gəncliyimdən, əsgərlik illərimdən qalanı daha ağır idi: Qüssə və kədər gətirəcək nəsnələr, həll olunmayan sorunlar, aldanış və xəyanətlər, bir də yaşanan faciələr toplusunun – dörd hərfdə dörd milyard ağırlıq daşıyan “dərd” adlı bir kabusun yaranışına nə ehtiyac varmış, görəsən? Olmazmı idi, yaranışında ancaq müsbətlər, yaxşılar, xeyirlilər yaranaydı, bunca sevinci axtalanmışlar, bunca cəza damğalıları olmayaydı?\nSusuzluğu get-gedə daha şiddətlə hiss edirdim. Dodaqlarım çatlayacaq həddə qurumuşdu. Ayaqlarım taqətdən düşməkdə, ardımca sürünməkdəydi…\nHətta bir sual var idi ki, o, ağırdan da ağır idi. Niyə xoşbəxtlik hamı üçün eyni, əlçatan məsafədə gizlədilməyib? Niyə ali millət, böyük dövlət, hegemon din adlı dışarı, hakimiyyət, iearxiya, klan, region adlı içəri imtiyazlılar və bunlardan məhrum olan zavallılar mövcuddur axı? Niyə hədəf var, amma hədəfi vurmaq üçün hamıya eyni sayda patron paylanmır? Bəs tam patronsuz qalan biçarələr neynəməlidirlər axı?\nAnidən bu qoxunun haradansa yüksəkliklərdən, ənginliklərdən gəldiyini duydum. Buludlardan daha dərin, günəşə yaxın…\nVə qəfildən mənə ayan oldu ki, bu qoxu Tanrıdan gəlir. Tanrı iydə çiçəyi qoxulu ətir vururmuş.\n…Sonra qəbiristanlığın qurtaracağına yetişdik. Burada torpaqda cızılaraq bir qəbir yeri manşırlanmışdı, yanına iki kürək sancılmış, biri də yerə atılmışdı…\n…Geri qayıdırıq, fikir burulğanında çabalamaqdayam. Bircə anda, sanki, məni dəyişiblər, beynimin yaddaş guşəsinə əl gəzdiriblər. Bura niyə gəlmişik? Niyə məhz üçlükdə gəlmişik? Bu qəbiristanlıqla, bu şəxslərlə məni nə bağlaya bilər axı?\nAh bircə su tapa bilsəydik… Bircə parç, lap elə bircə udum…\nQəbiristanlığın girəcəyinə çathaçatda – onda ki, külək bir qədər də şiddətlənib qısır buludları daha səylə qovmağa başlamışdı, möcüzənin şahidi olduq. Taxta masanın üstündə üç dəmir parç peyda olmuşdu, içlərinin su ilə doluluğu əminliyi də şüurumuza yeridilmişdi. Nə yaxşı! Hansı xeyirxah imiş, məhz üç parç qoyubmuş, hərəmizə birini. Dodaqlarımızın ləzzətli marçıltısı gözlərimizə gələn işıqla birgə bizi masaya tərəf sürüklədi. Quş olub uçduq, sanki. Öncə uşaq masaya çatıb sivri taxtalara məhəl belə qoymadan (az qaldı budunu yaralasın) parçın birincisini ovcu çapıqlı əliylə götürüb başına çəkdi. Mən masaya çathaçatda və uzaqdan-uzağa sığal çəkib əzizlədiyim ortadakı parça əlimi uzathauzatda uşaq həmin o parçı da qamarlayıb qurthaqurtla içməyə başladı. Və mən yetişəndə arxamdakı tancıxan nəfəsli qocanın uzaqdan uzağa sığal çəkib əzizlədiyi üçüncü parçı çarəsiz halda götürüb başıma çəkəsi oldum. Qurumuş cismimə və ruhuma sərinliklə birgə nəsə bir rahatlıq, dinclik, sakitçilik gəldi, tarıma çəkilmiş əsəblərim, gərilmiş əzələlərim boşaldı, əllərimin yanıma düşdüyünü duydum.\nSonra hər şey anidən baş verdi. Uşaqla mənim qəbiristanlığın darvazasından ikilikdə çıxmağımız anı qocanın lap girəcəkdə yeni qazılmış həmin boş qəbrin içinə enməsi anı ilə üst-üstə düşdü. Sanki, haradansa qeybdən “qocanın suyu tükənmişdi” sözləri qulaqlarımı yaladı.\nGeri dönüb o yazığı qəbirdən çıxarmaq istəyi – bununçün özümə nifrət edirəm – gəlmədi ki, gəlmədi. Uşaq da baxışlarıyla mənə “sənin işinə qalmayıb, gedək”, – deyirdi.\nBeynimi nəsə taqqıldadırdı. Taqqıltıları saydım. İyirmi bir taqqıltı. İyirmi bir rəqəmi…\nİndi yadıma düşdü, bu səhər nahar edərkən televiziyadan təqribən belə bir şey eşitmişdim: “İnsan ömrü, embrionluqdan ahıllığadək uzanan iyirmi bir aktmış. Alimlər indi iyirmi ikincini yaratmağa cəhd edirlərmiş…”\nXeyli getmişdik ki, birdən üşürgələndim, tüklərim biz-biz oldu. Qəbiristanlığın qurtaracağında yanına iki kürək sancılmış, bir kürək də yerə atılmış qəbirçün manşırlanmış yer gözlərim önünə gəldi. İki və bir. İyirmi bir…\nQabaqlar şəhərdə sərçələr, göyərçinlər çox olardı. Amma indi nədənsə qarğalar çoxalıblar. Onların səsində sərçələrin, göyərçinlərin səsindəki sevincə, nəşəyə rast gəlməzsən. Əksinə, nəsə bir fanilik, bir ümidsizlik var bu uzundimdik qapqaralığın səsində…\nNeynəsən də, nə çabalar göstərsən də, əbəsmiş. İyirmi birdə say tükənirmiş demək…\nLast 30 Days Visits: 4,415


“5-ci kolon” çirkin məqsədinə çata bilməyəcək – “Anti-Azərbaycan qüvvələri ölkə ictimaiyyəti rədd edir”\naccess_time20/04/2019 13:53 folder_openArxiv\nAzərbaycan Prezidenti İlham Əliyevin həyata keçirdiyi uğurlu siyasət nəticəsində ölkəmizin iqtisadi gücünün artması, əhalinin sisial rifahının yüksəlməsi, ölkəmiz beynəlxalq arenada söz sahibinə çevrilməsi bəzi dairələri narahat edir.\nÖlkə başçısının həyata keçirdiyi daxili və xarici siyasətin xalqın maraqlarına xidmət etməsi danılmaz faktdır. Son 15 ildə Azərbaycan iqtisadi cəhətdən güclü, özünü təmin edən, rəqabətədavamlı ölkəyə çevrilib. Mühüm transmilli enerji və nəqliyyat layihələrinin reallaşdırılamsı ölkəmizin strateji mövqelərini daha da gücləndirib. Dövlət başçısının sosial sahədə atdığı mühüm addımlar əhalinin rifahının yüksəlməsinə səbəb olub.\nBu siyasətin nəticəsində Azərbaycan öz müstəqil siyasəti ilə dünyada, beynəlxalq münasibətlər sistemində böyük nüfuz qazanıb. Dünyanın aparıcı güc mərkəzləri, qonşu dövlətlərlə qarşılıqlı maraqlara əsaslanan sıx əməkdaşlıq əlaqələri, bir sıra regional formatların təşəbbüskarı və fəal iştirakçısı olan Azərbaycan bir çox Avropa İttifaqı ölkələri ilə strateji tərəfdaşlıq əlaqələrinə malikdir, Aİ ilə Azərbaycan arasında strateji tərəfdaşlıq sazişinin hazırlanması artıq yekun mərhələyə qədəm qoyub.\nBu il Azərbaycan dünyanın 120-dən artıq ölkəsini birləşdirən Qoşulmama Hərəkatına rəhbərlik edəcək ki, bud a ölkəmizin gücünün göstəricisidir.\nAzərbaycan xalqı Prezident İlham Əliyevə böyük etimad göstərir, rəğbət bəsləyir, onun siyasətini tam dəstəkləyir. "Opinion Way” şirkətinin bu yaxınlarda keçirdiyi sorğu da bunu bir daha təsdiq etdi.\nƏlbəttə ki, bu durum Ermənistanı, xüsusən də erməni lobbisini, xaricdəki bəzi anti-Azərbaycan qüvvələri ciddi narahat edir. Bu qüvvələr Azərbaycanın uğurlarına ləkə yaxmaq, onu nüfuzdan salmaq üçün zaman-zaman, xüsusilə böyük tədbirlər ərəfəsində çirkin kampaniyalar təşkil edirlər.\nOnların sifarişlərini yerinə yetirən "Trensparency İnternational”, "Amnisty İnternational”, OCCRP və digər bu kimi qurumlar ölkəmiz, dövlət başçısı və onun ailə üzvləri haqqında yalan, böhtan, dezinformasiya xarakterli məlumatlar yayır, Azərbaycanı beynəlxalq qınaq obyektinə çevirməyə, ölkə daxilində "5-ci kolon” vasitəsilə ictimai narazılıq formalaşdırmağa cəhd göstərirlər.\nAzərbaycanın müstəqil siyasət yürüdən güclü dövlətə çevrilməsindən, habelə qarşıdan gələn dövrdə Azərbaycan bir sıra mühüm tədbirlərə ev sahibliyi edəcəyindən, Cənub Qaz Dəhlizi layihəsinin tamamlanacağından, Azərbaycanıa Aİ arasında strateji tərəfdaşlıq sazişinin imzanayacağından, ölkəmizin Qoşulmama hərəkatına sədrlik edəcəyindən ciddi narahat olan həmin qüvvələrin artıq ölkəmizə, onun rəhbərliyinə qarşı növbəti qarayaxma kampaniyası həyata keçirəcəyi ehtimal olunur. Avropa Şurasında bu yaxınlarda qəbul olunmuş qətnamə bunu bir daha sübut edir.\nMəsələ ilə bağlı "Sherg.az”a danışam siyasi icmalçı Qabil Hüseynli deyib ki, anti-Azərbaycan fəaliyyəti göstərən təşkilarlar, insanlar zaman-zaman ölkəmizə, ölkə rəhbərliyinə qarşı qarayaxma kampaniyası aparıblar:\n"Təbii ki güclənən, Qafqazın lideri olan Azərbaycanı gözü götürməyən qüvvələr var. Bunlar hər zaman iftira atmaqla, qərəzli mövqe sərgiləməklə, ölkəmizə çamur yağdırmaqlam məşğul olublar. Onların da arxasında Azərbaycanın inkişafını qəbul edə bilməyən, həzm edə bilməyən qüvvələr dayanır. Bu qüvvələr də, 30 ildir torpaqlarımızı işğalda saxlayan Ermənistana havadarlıq edənlərdir. Erməni lobbisinin göstərişi ilə oturub-duran bəzi qərəzli beynəlxalq təşkilatlar bu cür qarayaxma ilə məşğuldurlar. Güclənən Azərbaycanı istəməyən kimdir? Tənii ki, düşmən, işğalçı Ermənistan və bu işğalçılığa dəstək verən erməni lobbisi”.\nPolitoloq təəssüflə qeyd edib ki, erməni lobbisinin göstərişi ilə Azərbaycan daxilindəki bəzi anti-Azərbaycan mövqeli azərbaycanlılar da var:\n"Hansı ki o şəxslər müəyyən pul müqabilində ölkəmizin milli maraqlarını satmağa hazırdırlar. "5-ci kolon” olan bu qüvvələr zaman-zaman erməni lobbisinin təsiri ilə qərəzli mövqe nümayiş etdiriblər. Amma hər dəfə onlar uğursuzluğa düçar olublar. Çünki Azərbaycan xalqı müdrik xalq olaraq onların iftiralarını birmənalı şəkildə rədd edərək, ölkəmizə qarşı çirkin kampaniyalara qoşulmayıb. Xalq hazırkı İlham Əliyev iqtidarını dəstəkləyir, hökumətin atdığı addımları, social-iqtisadi islahatları təqdir edir. Xalq rifahının yaxşılaşdığını hiss edir, ölkəmizin güclənməsini hiss edir. Belə olan halda, hansısa xarici qüvvələrin, daxildəki adamların qərəzli çağırışlarına heç zaman dəstək verməyəcək. Həmişəki kimi onlar yenə də məqsədlərinə nail ola bilməyəcəklər”.\nGöründüyü kimi, Azərbaycan ictimaiyyəti, cəmiyyət xarici anti-Azərbaycan və daxildəki "5-ci kolon”un bu cəhdlərinin arxasında hansı maraqların durduğunu yaxşı bilir. Buna görə də bu cür kampaniyalarla Azərbaycana təzyiq göstərmək, onu öz yolundan döndərmək mümkün olmayıb və olmayacaq. Azərbaycan ictimaiyyəti bu qüvvələrin bütün iddialarına layiqli cavab verəcək.


ÜST-dən qrip və COVID peyvəndlərinin paralel tətbiqi barədə AÇIQLAMA - xanimlar ucun qadin xeberleri\nQrip və koronavirusa qarşı peyvəndlərin eyni anda tətbiqi təhlükəsizdir.\nPublika.az TASS-a istinadla xəbər verir ki, bunu Ümumdünya Səhiyyə Təşkilatının departament sədri Silvi Brian bildirib.\nO, istənilən halda müalicə həkimi ilə məsləhətləşməyi tövsiyyə edib.\nBrianın sözlərinə görə, qrip və COVID-in əlamətləri olduqca oxşardır. Odur ki, bu iki virusu yalnız test üsulu ilə dəqiq müəyyən etmək mümkündür.\nsonxeber.az qadin dunyasi hamilelikde qidalanma qaşların formalari arvaddan icaze kagizi pizzalar şalvar modelləri hiperaktiv usaqlarin mualicesi kosmetika bahara aid hakişta hamidan gozel menem


Qafqaz – İranlı qadın ştangist dünyada ikinci olub\nOct 12, 2021 admin Arxiv, Islam, mədəniyyat, Qadin və hicab, SONXƏBƏRLƏR, Xəbər lenti, Xəbərlər 0\nƏrəbistanın Ciddə şəhərində keçirilən yeniyetmələrin ağırlıqqaldırma üzrə dünya çempionatında İranın qızlardan ibarət milli komandasının üzvü 81 kiloqram çəki dərəcəsində gümüş medal qazanıb.\nBir hərəkətdə doxsan kiloqramlıq ağırlığı qaldırmaqla öz bürünc medalını qətiləşdirən Yekta Camali iki hərəkət və ümumi nəticədə medal uğrunda Gürcüstan və Meksika nümayəndələrilə sərt mübarizə aparıb.\nCamali iki hərəkətdə öncə 107 kiloqramlıq ağırlığı asanlıqla başı üzərinə qaldırıb. O, növbəti cəhddə 115 kiloqramlıq ağırlığın öhdəsindən gələ bilib.\nÜç yerdən birinə nail olmaq üçün Gürcüstan, Rusiya və Meksika nümayəndələrilə sıx rəqabət aparan İranın qızlardan ibarət milli komandasının kapitanı iki hərəkətdə 119 kiloqramlıq ağırlığı qaldırmağı bacarıb. Beləliklə o, iki hərəkətdə və ümumi nəticədə gümüş medalla kifayətlənib.\nCamali ümumi nəticədə 205 kiloqramı öz adına qeydə aldırıb.\nCamalinin medalı İran ağırlıqqaldırmasının qadınlar üzrə ilk gümüş medalıdır.\nTalibanın Qafqaz və Rusiyada taktikası İŞİD-in taktikası kimi olacaqmı? Azərbaycan və Türkiyə XİN rəhbərləri Belqradda görüşüb